CELEX: 52006PC0458
Language: mt
Date: 2006-08-14
Title: Proposta għal deċiżjoni tal-Kunsill li tistabbilixxi l-Impriża Konġunta Ewropea għall-ITER u għall-Iżvilupp ta’ l-Enerġija mill-Fużjoni u li tikkonferixxi l-vantaġġi fuqha

Avviż Legali Importanti

|

52006PC0458

	[pic] | KUMMISSJONI TAL-KOMUNITAJIET EWROPEJ |Brussel 14.8.2006KUMM(2006) 458 finaliProposta għalDEĊIŻJONI TAL-KUNSILLli tistabbilixxi l-Impriża Konġunta Ewropea għall-ITER u għall-Iżvilupp ta’ l-Enerġija mill-Fużjoni u li tikkonferixxi l-vantaġġi fuqha(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA1.1. Ir-raġunijiet għal u l-għanijiet tal-propostaL-għan ta’ din il-proposta huwa li tiġi stabbilita Impriża Konġunta permezz ta’ deċiżjoni tal-Kunsill skond l-Artikolu 49 tat-Trattat Euratom, li permezz tagħha l-Euratom tipprovdi l-kontribut tagħha għall-proġett internazzjonali ITER ta’ riċerka dwar il-fużjoni u attivitajiet relatati u speċifiċi ta’ riċerka dwar il-fużjoni.Permezz tad-Deċiżjoni tas-16 ta’ Novembru 2000, il-Kunsill ordna lill-Kummissjoni sabiex twettaq negozjati dwar qafas internazzjonali li jippermetti l-preparazzjoni konġunta għall-istabbiliment futur ta’ Entità Legali ITER għall-Kostruzzjoni u l-Operazzjoni ITER, jekk u meta jiġi deċiż hekk.F’dan ir-rigward, f’Novembru 2003 il-Kunsill adotta Konklużjonijiet " li jawtorizzaw lill-Kummissjoni li tressaq lil Cadarache (Franza) bħala s-sit kandidat Ewropew għall-Proġett ITER. B’mod unanimu, il-Kunsill iddeċieda wkoll li l-entità legali Ewropea ITER se tkun fi Spanja…... "[1]Permezz tad-Deċiżjoni tal-Kunsill tas-26 ta’ Novembru 2004[2], li emendat id-direttiva dwar in-negozjati tas-16 ta’ Novembru 2000, ir-realizzazzjoni tal-Proġett ITER fl-Ewropa fil-qafas ta’ l-“Approċċ aktar Wiesa’” għall-enerġija mill-fużjoni ġiet identifikata bħala l-karatteristika ewlenija ta’ l-attivitajiet ta’ riċerka dwar il-fużjoni li jridu jsiru taħt il-Programmi ta’ Qafas għar-Riċerka tal-Euratom.F’Ġunju 2005, il-partijiet[3] għan-negozjati laħqu kunsens sabiex jibnu l-Proġett ITER fl-Ewropa. Il-ftehim internazzjonali propost sabiex tiġi stabbilita l-Organizzazzjoni Internazzjonali ITER ta’ l-Enerġija mill-Fużjoni għall-Implimentazzjoni Konġunta tal-Proġett ITER (li minn hawn ’il quddiem se jissejħu “Il-Ftehim ITER” u “l-Organizzazzjoni ITER”) ġie inizjalat fl-24 ta' Mejju 2006[4] u tressaq għall-approvazzjoni tal-Kunsill, skond l-Artikolu 101 tat-Trattat Euratom.Skond it-termini tal-Ftehim ITER, il-Euratom se jkollha, inter alia , l-obbligi li ġejjin:-  li tistabbilixxi “Aġenzija Domestika” li permezz tagħha l-Euratom se tipprovdi kontribuzzjonijiet in natura u kontribuzzjonijiet finanzjarji, inkluż riżorsi umani, lill-Organizzazzjoni ITER;-  li tappoġġja l-preparazzjoni tas-sit għall-Proġett ITER skond ir-responsabbiltajiet speċjali tal-Euratom bħala l-parti ospitanti.Barra dan, il-Euratom se tipprovdi kontribuzzjoni in natura u kontribuzzjoni finanzjarja għall-Attivitajiet ta’ l-Approċċ Aktar Wiesa’ fil-Ġappun, fl-ewwel każ skond ftehim bilaterali li jiġi konkluż għal dan l-iskop.Fid-Deċiżjoni tiegħu tat-30 ta’ Settembru 2002[5], il-Kunsill adotta l-programm speċifiku (Euratom) għas-sitt Programm ta’ Qafas (2002-2006), fejn ġie rikonoxxut li “ladarba tittieħed deċiżjoni sabiex il-Proġett (ITER) jimxi ’l quddiem, […] se jkunu meħtieġa bidliet organizzattivi, partikolarment sabiex titmexxa b’mod konġunt il-kontribuzzjoni Ewropea lill-Organizzazzjoni ITER.”Jekk jitqiesu l-iskala u l-wisa’ ta’ l-impenji li l-Euratom trid tissodisfa, b’mod partikolari l-ħtieġa li tikseb u tipprovdi lill-Organizzazzjoni ITER prospettiva komponenti ta’ teknoloġija għolja skond l-ispeċifikazzjoni u t-terminu ta’ żmien meħtieġa għall-proġett u l-R&D assoġjat ma’ l-appoġġ, hemm bżonn li tinħoloq entità li jkollha l-personalità legali tagħha li tkun tista’ topera b’mod flessibbli u tirrispondi malajr kif isir fl-industrija.Fil-Komunikazzjoni tagħha lill-Kunsill tat-28 ta’ Frar 2003[6], il-Kummissjoni rrapportat dwar l-istatus tan-negozjati ITER, inkluża l-istruttura prevista għall-ġestjoni tal-kontribuzzjoni Ewropea lill-Organizzazzjoni ITER. Ibbażata fuq konsultazzjoni mal-partijiet interessati rilevanti, tqieset xierqa entità legali fil-forma ta’ Impriża Konġunta bbażata fuq id-dispożizzjonijiet ta’ l-Artikoli 45-51, il-Kapitolu 5 tat-Titolu II tat-Trattat Euratom.Fil-proposti[7] tagħha għas-seba’ Programm ta’ Qafas tal-Euratom għar-riċerka nukleari u l-attivitajiet ta’ taħriġ (2007 sa 2011), u l-Programm Speċifiku assoċjat[8] (minn hawn ’il quddiem se jissejjaħ “FP7”), il-Kummissjoni pproponiet li tiġi stabbilita entità legali fil-forma ta’ Impriża Konġunta li għaliha saru dispożizzjonijiet finanzjarji.L-Impriża Konġunta proposta, l-“Impriża Konġunta Ewropea għall-ITER u għall-Iżvilupp ta’ l-Enerġija mill-Fużjoni” hija l-aktar mezz effettiv sabiex il-kontribuzzjoni tal-Euratom tiġi pprovduta lill-Organizzazzjoni ITER, lill-Attivitajiet ta’ l-Approċċ Aktar Wiesa’ u, għal medda itwal ta’ żmien, sabiex ikun hemm preparazzjonijiet għall-kostruzzjoni ta’ impjanti ta’ dimostrazzjoni ta’ l-enerġija mill-fużjoni (DEMO) u għal faċilitajiet relatati inkluż il-Faċilità Internazzjonali għall-Irradjazzjoni tal-Materjali tal-Fużjoni (IFMIF).1.2. Il-kuntest ġeneraliFid-dawl tat-talba globali għall-enerġija li dejjem tiżdied u tar-riskji ekonomiċi, politiċi u ambjentali ta’ dipendenza kontinwa fuq sorsi ta’ kombustibbli magħmul mill-fossili, l-enerġija mill-fużjoni għandha l-potenzjal li tagħmel kontribut ewlieni għal sistema ta’ provvista ta’ l-enerġija diversa, sostenibbli u żgura, fi ftit għexieren ta’ snin mil-lum.Saru sforzi kbar mad-dinja kollha sabiex jiġi utilizzat il-potenzjal tal-fużjoni u sar progress konsiderevoli. L-Ewropa ġiet fuq quddiemnett, l-iktar minħabba l-integrazzjoni ta’ programmi nazzjonali ta’ fużjoni fi programm ta’ riċerka dwar il-fużjoni tal-Euratom uniku u koordinat, inkluż prinċipalment, il-kostruzzjoni u l-operazzjoni permezz ta’ Impriża Konġunta li ġiet stabbilita skond it-Trattat Euratom, tal- Joint European Torus, JET, l-istrument ta’ fużjoni l-iktar importanti fid-dinja.L-għan għal medda twila ta’ żmien tal-programm ta’ fużjoni Ewropew huwa l-ħolqien konġunt ta’ reatturi ta’ dimostrazzjoni li huma ekonomikament vijabbli. Din l-istrateġija tinvolvi, bħala l-ewwel prijorità tagħha, il-kostruzzjoni u l-operazzjoni ITER (“ il-mod ”) – strument sperimentali ewlieni ddisinjat sabiex juri l-proababbiltà xjentifika u teknoloġika tal-fużjoni bħala sors ta’ enerġija fuq skala kbira b’karatteristiċi ta’ sikurezza u ambjentali favorevoli.Minħabba d-daqs tiegħu u ta’ l-isfidi xjentifiċi u tekniċi involuti, il-Proġett ITER ġie segwit matul l-aħħar sbatax-il sena bħala kollaborazzjoni internazzjonali. Wara l-fażi tad-disinn kunċettwali, mill-1992 sa l-2001 saru l-Attivitajiet tad-Disinn ta’ l-Inġinerija (EDA) ITER permezz ta’ ftehim intergovernattiv taħt l-awspiċi ta’ l-Aġenzija Internazzjonali dwar l-Enerġija Atomika.[9]Fl-aħħar ta’ l-EDA, u wara valutazzjonijiet estensivi xjentifiċi, teknoloġiċi u ekonomiċi domestiċi mill-Partijiet għall-ftehim[10], il-Kunsill ITER ikkonkluda li l-għanijiet kienu ntlaħqu kompletament u rrakkomanda lill-Partijiet “ sabiex jieħdu l-passi meħtieġa ħalli titwettaq Implimentazzjoni Konġunta ta’ l-ITER bħala l-pass li jmiss fl-iżvilupp tal-fużjoni bħala sors ta’ enerġija għal skopijiet paċifiċi .”[11]Sa mill-2001, kienu għaddejjin negozjati sabiex jiġi żviluppat ftehim internazzjonali għall-implimentazzjoni konġunta tal-Proġett ITER. Ma’ l-ewwel erba’ parteċipanti fil-kollaborazzjoni – il-Euratom, il-Ġappun, il-Federazzjoni Russa u l-Istati Uniti ta’ l-Amerika – issa ngħaqdu ċ-Ċina, il-Korea u l-Indja – li jirrappreżentaw iktar minn nofs il-popolazzjoni tad-dinja.B’konnessjoni man-negozjati ITER, il-Partijiet qiesu wkoll attivitajiet komplementari u konġunti ta’ riċerka dwar il-fużjoni bħala parti minn “Approċċ Aktar Wiesa’” għar-realizzazzjoni mgħaġġla ta’ l-enerġija mill-fużjoni. Il-vantaġġi ta’ approċċ bħal dan ġew innotati fil-Konklużjonijiet tal-Kunsill ta’ l-24 ta’ Settembru 2004[12] u, permezz tad-Deċiżjoni tal-Kunsill tas-26 ta’ Novembru 2004[13], il-Kummissjoni ġiet awtorizzata sabiex fl-arranġamenti dwar il-finanzi u l-qsim ta’ l-ispejjeż għall-kostruzzjoni ITER tinkludi l-“ Parteċipazzjoni Ewropea fl-attivitajiet internazzjonali ta’ riċerka kollaborattiva b’approċċ aktar wiesa’ għar-realizzazzjoni ta’ l-enerġija mill-fużjoni. ” F’dan il-kuntest, il-Euratom qed tipproponi li tipparteċipa f’numru ta’ proġetti ta’ riċerka dwar il-fużjoni ta’ interess reċiproku fil-qafas tas-sħubija privileġġjata li qed tinħoloq mal-Ġappun u f’terminu ta’ żmien li huwa kompatibbli mal-fażi ta’ kostruzzjoni tal-Proġett ITER.Bil-kunsensus milħuq fost il-Partijiet f’Ġunju 2005 sabiex jinbena l-ITER fl-Ewropa (Cadarache, Franza), u l-konklużjoni li se ssir fil-futur qrib tal-Ftehim ITER, il-Partijiet prospettivi huma obbligati jistabbilixxu “Aġenziji Domestiċi”, li permezz tagħhom jiggwidaw il-kontribuzzjonijiet meħtieġa lill-Organizzazzjoni ITER. Fl-istess ħin, il-Kummissjoni ffinalizzat negozjati dwar ftehim bejn il-Ġappun u l-Euratom sabiex jiġi stabbilit qafas legali għall-attivitajiet ta’ l-Approċċ Aktar Wiesa’. Skond it-termini ta’ dak il-ftehim, l-Aġenzija Domestika tal-Euratom għall-ITER għandha twettaq l-impenji tal-Euratom li huma assoċjati ma’ l-Approċċ Aktar Wiesa’. Biex tinkiseb l-akbar sinerġija, tqies li huwa xieraq li l-Aġenzija Domestika tal-Euratom għall-ITER se tkun ukoll fdata bl-attivitajiet li qed jiġu ppreparati għall-kostruzzjoni tad-DEMO u għall-faċilitajiet relatati inkluża l-IFMIF.2. IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATTSkond l-Artikolu 46 tat-Trattat Euratom, il-Kummissjoni mexxiet stħarriġ estensiv li kien jinvolvi lill-partijiet interessati rilevanti kollha inkluż is-CCE-FU[14] u l-Assoċjazzjonijiet[15]. Billi jittieħed vantaġġ mill-esperjenza miksuba mill-integrazzjoni ta’ l-attivitajiet ta’ fużjoni fl-Ewropa, b’mod partikolari bil-JET, mill-2001 inbeda dibattitu wiesa’[16]. B’mod partikolari s-CCE-FU stabbilixxa gruppi ad hoc sabiex il-kwistjoni tkun eżaminata mill-qrib u tkun identifikata l-ħtieġa għal entità legali ġdida b’ambitu li jinkludi l-ITER, l-attivitajiet ta’ l-Approċċ Aktar Wiesa’ u x-xogħol bi preparazzjoni għall-kostruzzjoni tad-DEMO[17].Fil-preżentazzjoni tal-proposti għall-FP7, il-Kummissjoni għamlet valutazzjoni ta’ l-impatt estensiva bbażata fuq l-indikazzjonijiet mill-partijiet interessati, l-evalwazzjoni interna u esterna u studji oħra, u kontribuzzjonijiet minn esperti Ewropej magħrufa dwar l-evalwazzjoni u l-valutazzjoni ta’ l-impatt[18]. F’dan il-kuntest tqieset l-importanza tar-riċerka dwar il-fużjoni u ta’ l-ITER, u nġibdet l-attenzjoni li l-istabbiliment ta’ programm ta’ fużjoni Ewropew integrat b’mod sħiħ huwa mudell għaż-Żona Ewropea għar-Riċerka (ERA).Il-programm Ewropew ta’ fużjoni jiġġenera madwar 2,000 pubblikazzjoni xjentifika kull sena, jappoġġja t-taħriġ avvanzat tar-riċerkaturi permezz ta’ 4-5 skejjel tas-Sajf u gruppi ta’ ħidma kull sena, u jmexxi l-innovazzjoni, it-trasferiment tat-teknoloġija u l-effetti sekondarji, u l-iżvilupp ta’ teknoloġiji avvanzati permezz ta’ numru kbir ta’ kuntatti industrijali.[19] Barra dan, it-tmexxija ta’ l-UE f’dan il-qasam issaħħaħ il-kompetittività industrijali f’teknoloġiji relatati (eżempju: kalamiti superkonduttivi).Skond il-valutazzjoni ta’ l-impatt ta’ l-FP7, l-investiment fir-riċerka, inkluża l-fużjoni, fuq livell Ewropew jibni massa kritika ta’ riżorsi, jaqsam l-għarfien u l-faċilitajiet ma’ ħafna pajjiżi, jagħti stimolu lit-tixrid tar-riżultati u jipprovdi mekkaniżmu għar-riċerka iktar effiċjenti. Jikseb ukoll impatt sinifikanti, speċjalment għal medda twila ta’ żmien, prinċipalment minħabba l-effetti multiplikaturi ekonomiċi. Barra dan, il-kostruzzjoni u l-operazzjoni ITER fl-Ewropa se jkollhom benefiċċji industrijali u ekonomiċi diretti u sostanzjali li se jkabbru l-kompetittività Ewropea u se jsaħħu l-industrija.Ir-riżultati ta’ l-istħarriġ tagħha wasslu lill-Kummissjoni għal opinjoni favorevoli dwar il-proposta li tiġi stabbilita Impriża Konġunta sabiex jitwettqu l-obbligi tal-Euratom fil-konfront ta’ l-Organizzazzjoni ITER u għall-Attivitajiet ta’ l-Approċċ Aktar Wiesa’ u għall-preparazzjoni għall-kostruzzjoni tad-DEMO, skond il-mira għal medda twila ta’ żmien tal-programm Ewropew ta’ riċerka dwar il-fużjoni u ż-żjieda tal-kompetittività industrijali.3. L-ELEMENTI LEGALI TAL-PROPOSTA-  Sommarju ta’ l-Azzjoni PropostaIl-Ftehim ITER jobbliga lill-Euratom li tistabbilixxi Aġenzija Domestika sabiex tipprovdi l-kontribuzzjoni tagħha għall-Organizzazzjoni ITER. Barra mill-ġestjoni ta’ din il-kontribuzzjoni mill-Kummissjoni nfisha, li m’għandux ikun xieraq għal proġett ta’ din il-komplessità teknika u ta’ dan id-daqs, l-uniku strument legali previst fit-Trattat Euratom huwa l-istabbiliment ta’ Impriża Konġunta bbażata fuq id-dispożizzjonijiet ta’ l-Artikoli 45-51, tal-Kapitolu 5 tat-Titolu II tat-Trattat Euratom. L-Impriża Konġunta tal-JET, li ġiet stabbilita taħt l-istess dispożizzjonijiet tat-Trattat, uriet l-effikaċja ta’ dan l-istrument legali. Għalhekk filwaqt li tibni fuq din l-esperjenza, il-Kummissjoni qed tipproponi li tiġi stabbilita Impriża Konġunta sabiex jitwettqu l-obbligi tal-Euratom fil-konfront ta’ l-Organizzazzjoni ITER u ta’ l-attivitajiet ta’ l-Approċċ Aktar Wiesa’ u sabiex ikun hemm preparazzjonijiet għall-kostruzzjoni tad-DEMO. Barra dan, il-Kummissjoni tipproponi li tagħti lill-Impriża Konġunta l-vantaġġi previsti fl-Anness III tat-Trattat.-  Il-Bażi LegaliFl-Artikolu 45 tal-Kapitolu 5 tat-Titolu II, it-Trattat Euratom jipprevedi li " impriżi li huma ta’ importanza fundamentali għall-iżvilupp ta’ l-industrija nukleari fil-Komunità jistgħu jiġu stabbiliti bħala Impriżi Konġunti ". Billi l-Impriża Konġunta se jkollha rwol ċentrali fiż-żamma tal-pożizzjoni strateġika ta’ l-Ewropa fir-riċerka dwar il-fużjoni, hemm raġunijiet ċari sabiex wieħed idur għal dan il-kapitolu. Il-Proġett JET ta lill-Komunità esperjenza estensiva fl-istabbiliment, fit-tħaddim u fil-likwidazzjoni ta’ Impriża Konġunta bħal din. Il-Kummissjoni għamlet stħarriġ u għandha opinjoni favorevoli dwar dan il-metodu ta’ azzjoni propost.4. L-IMPLIKAZZJONI BAġITARJAIl-prospett finanzjarju leġiżlattiv mehmuż ma’ din id-Deċiżjoni jistabbilixxi l-implikazzjonijiet baġitarji u r-riżorsi umani u amministrattivi, u jipprovdi wkoll figuri indikattivi għall-perjodu 2007-2016 u għas-snin ta’ wara. Il-kontribuzzjonijiet tal-membri ġew stabbiliti fl-Artikolu 12 ta’ l-istatuti u ta’ l-Anness II għalihom. Dan ta’ l-aħħar jipprovdi qafas ġenerali, li se jiġi stabbilit f’aktar dettall fir-regolament finazjaru ta’ l-Impriża Konġunta.5. IL-MIżURI PREPARATORJIMinbarra l-Artikolu 51 tat-Trattat Euratom, u qabel l-adozzjoni ta’ l-istatuti mill-Kunsill, il-Kummissjoni għandha tapplika miżuri preparatorji sabiex ikun żgurat li l-Impriża Konġunta tista’ tibda l-attivitajiet tagħha fil-waqt xieraq u b’hekk tonora kemm l-impenji politiċi tagħha kif ukoll l-impenji legali tagħha fil-konfront tal-Ftehim ITER. B’mod partikolari, dawn il-miżuri għandhom jinkludu:-  Li jingħata bidu għall-proċeduri ta’ reklutaġġ ta’ l-istaff, bla ħsara għall-istabbiliment ta’ l-organizzazzjoni u tad-disponibilità baġitarja, sabiex il-ħatra tagħhom tkun tista’ ssir malajr kemm jista’ jkun wara l-istabbiliment formali ta’ l-Impriża Konġunta;-  Li jittieħdu l-miżuri kollha meħtieġa sabiex jiġu ppreparati abbozzi ta’ dokumenti li jinkludu, eż. regolament finanzjarju, regoli ta’ proċedura, pjan ta’ proġett, ir-regoli dwar id-drittijiet ta’ proprjetà intellettwali, eċċ.;-  Li jittieħdu l-miżuri kollha meħtieġa sabiex ikun żgurat li l-Impriża Konġunta tkun operattiva mill-ewwel ġurnata, eż. il-preparazzjoni ta’ azzjonijiet ta’ xiri, l-iżvilupp ta’ sistemi loġistiċi, eċċ.6. SPJEGAZZJONI DETTALJATA TAL-PROPOSTASkond il-Konlużjonijiet tal-Kunsill ta’ Novembru 2003 u d-deċiżjonijiet sussegwenti mill-awtoritajiet Spanjoli, l-Artikolu 1 ta’ l-Istatuti jiddefinixxi l-isem ta’ l-Impriża Konġunta u s-sede tagħha f’Barċellona, Spanja. Minbarra l-Euratom, il-Membri ta’ l-Impriża Konġunta se jkunu l-Istati Membri ta’ l-Unjoni Ewropea u l-Pajjiżi terzi Assoċjati li kkonkludew ftehimiet ta’ kooperazzjoni mal-Euratom fil-qasam tal-fużjoni u li esprimew ix-xewqa tagħhom li jsiru Membri ta’ l-Impriża Konġunta.L-għanijiet u l-attivitajiet ta’ l-Impriża Konġunta ġew stabbiliti fl-Artikoli 2 u 3 ta’ l-istatuti rispettivament u huma skond l-istħarriġ li sar mill-Kummissjoni. It-twettiq ta’ l-għanijiet relatati mar-rwol ta’ l-Impriża Konġunta bħala l-Aġenzija Domestika tal-Euratom għall-ITER għandu l-ogħla prijorità. Il-programm ta’ l-attivitajiet bi preparazzjoni għad-DEMO mistenni li jinbena b’mod progressiv.Lejn it-tmien tal-fażi ta’ kostruzzjoni ITER (fi żmien 8-10 snin), għandha ssir evalwazzjoni li tirrivedi l-progress li sar mill-Impriża Konġunta fil-konfront ta’ l-għanijiet tagħha. Skond ir-riżultat ta’ din l-evalwazzjoni, tista’ tiġi proposta modifika ta’ l-għanijiet u ta’ l-attivitajiet tagħha skond l-Artikolu 21 ta’ l-istatuti.L-Artikolu 4 ta’ l-istatuti jikkonferma l-personalità legali ta’ l-Impriża Konġunta skond l-Artikolu 49 tat-Trattat. Dan huwa essenzjali sabiex l-Impriża Konġunta tkun tista’ tidħol f’kuntatti u twettaq id-diversi kompiti li jkunu fdati lilha b’mod effiċjenti u kif isir fl-industrija.Il-korpi ta’ l-Impriża Konġunta ġew stabbiliti fl-Artikolu 5 ta’ l-istatuti bħala l-Bord ta’ Tmexxija u d-Direttur, b’ta’ l-ewwel ikun megħjun mill-Kumitat Eżekuttiv. Kull Membru huwa rrappreżentat fil-Bord ta’ Tmexxija minn żewġ membri sabiex titħallas l-inklużjoni ta’ kompetenza xjentifika u teknika. L-attivitajiet tal-Bord ivarjaw mill-ħatra tad-Direttur sa l-approvazzjoni tal-programmi ta’ ħidma u l-baġits assoċjati.It-tqassim tad-drittijiet tal-vot tal-Membri tal-Bord ġie stabbilit fl-Anness I għall-Istatuti u jintgħażlu fuq il-bażi tas-sistema li tintuża għall-EFDA[20]. Id-drittijiet tal-vot għall-Membri l-ġodda għandhom jiġu deċiżi billi l-Bord iqis il-ftehimiet ta’ kooperazzjoni mal-Euratom. B’dan il-mod, m’għandux ikun hemm il-ħtieġa li dawn l-istatuti jiġu riveduti kull darba li jissieħbu Membri ġodda kif kien il-każ għall-JET.Il-membri tal-Kumitat Eżekuttiv jinħatru b’mod kollettiv mill-Bord ta’ Tmexxija minn fost persuni b’reputazzjoni magħrufa (l-Artikolu 7). Se jkun meħtieġ li l-Kumitat Eżekuttiv jiltaqa’ ta’ spiss u l-kompitu ewlieni tiegħu se jkun l-approvazzjoni tal-kuntatti. Sabiex ikun jista’ jaħdem b’mod effiċjenti, in-numru tal-membri tal-Kumitat Eżekuttiv se jkun ta’ 13, b’mill-inqas nofs il-membri jiġu sostitwiti kull sentejn minħaba s-sensittività tal-kompiti tagħhom.Minħabba l-obbligi legali tal-Euratom li ġew mgħoddija lill-Impriża Konġunta kif ukoll il-volum u l-proporzjon tal-finanzjament Komunitarju involut, biex il-maġġoranza tad-deċiżjonijiet kemm tal-Bord ta’ Tmexxija kif ukoll tal-Kumitat Eżekuttiv ikunu validi, għandhom jinkludu l-voti tal-Euratom (l-Artikoli 6 u 7). Il-Bord ta’ Tmexxija se jieħu miżuri xierqa u se jiddefinixxi regoli li għandhom jiġġestixxu b’mod adegwat il-konflitti ta’ interess potenzjali. Dawn il-miżuri għandhom jiġu applikati wkoll mill-Kumitat Eżekuttiv u mill-Bord(ijiet) tal-Programmi Xjentifiċi.Id-Direttur, li ġie deskritt fl-Artikolu 8 ta’ l-Istatuti, huwa l-kap ta’ l-uffiċjali eżekuttivi u r-rappreżentant legali bir-responsabbiltà ta’ kuljum għall-Impriża Konġunta. Huwa/hija għandu/ha jiffirma/tiffirma l-kuntratti kollha f’isem l-Impriża Konġunta u għandu/ha jistabbilixxi/tistabbilixxi l-kuntratti ta’ l-impjieg ma’ l-istaff. Id-Direttur għandu firxa wiesgħa ta’ dmirijiet u ta’ responsabbiltajiet.Biex ikunu provduti pariri dwar il-programmi ta’ ħidma li ġew deskritti fl-Artikolu 11 u biex tkun żgurata l-komplementarjetà xjentifika u teknika ma’ attivitajiet oħra li twettqu fil-programm ta’ fużjoni tal-Euratom (eż. l-EDFA u l-Assoċjazzjonijiet ), l-Artikolu 9 jagħti spazju għal Bord(ijiet) ta’ Programmi Xjentifiċi ma’ membri li nħatru mill-Bord.L-istaff kollu se jiġi impjegat skond ir-regoli u r-regolamenti applikabbli għall-uffiċjali u għall-impjegati l-oħra tal-Komunitajiet Ewropej (l-Artikolu 10). Dan huwa differenti mis-sitwazzjoni tal-JET fejn żewġ kategoriji ta’ staff wasslu biex saru klejms kontra l-Kummissjoni. Barra dan, dawn l-arranġamenti se jagħtu l-possibbiltà lill-Impriża Konġunta li tattira l-personal xjentifiku, tekniku u amministrattiv tal-livell għoli meħtieġ.Il-prinċipji bażiċi dwar ir-riżorsi ġew stabbiliti fl-Artikolu 12 ta’ l-Istatuti. Il-kontribuzzjonijiet fi flus kontanti u l-kontribuzzjonijiet in natura mill-Membri għar-riżorsi ta’ l-Impriża Konġunta ġew previsti. Minkejja l-fatt li l-Euratom qed tikkontribwixi l-maġġoranza tar-riżorsi, il-Membri l-oħra se jħallsu kontribuzzjoni ta’ sħubija modesta. Is-somma ta’ dawn il-kontribuzzjonijiet annwali ta’ sħubija mhux se jeċċedu l-10% ta’ l-ispejjeż amministrattivi ta’ l-Impriża Konġunta u se jkunu kkalkulati fuq il-bażi tal-partiċipazzjoni proporzjonata ta’ kull Membru fil-programm ta’ fużjoni tal-Euratom kif ġie deskritt fl-Anness II.Minħabba n-natura speċjalizzata ta’ l-attivitajiet tagħha, huma meħtieġa regolamentazzjoni finanzjarja distinta u arranġamenti implimentattivi assoċjati sabiex l-Impriża Konġunta topera kif isir fl-industrija waqt li, fl-istess ħin, jiġu adottati miżuri u kontrolli li jiżguraw ġestjoni finanzjarja soda u jipproteġu l-interessi Komunitarji. Se jsiru provvedimenti għall-kuntratti mogħtija fuq il-bażi tas-sejħiet għall-offerti u tal-kuntratti bil-qsim ta’ l-ispejjeż. Il-Bord se jadotta r-regolament finanzjarju, bi ftehim mal-Kummissjoni, skond il-prinċipji fl-Anness III għall-istatuti.Il-mekkaniżmi ta’ verifika u ta’ superviżjoni ġew deskritti fl-Artikolu 15 u fl-Anness III inklużi: l-istabbiliment ta’ unità ta’ verifika interna li tirrapporta lid-Direttur, ir-rwol tal-Qorti ta’ l-Awdituri għall-eżami tal-kontijiet, u l-miżuri meħtieġa sabiex ikun iffaċilitat l-istħarriġ intern mill-OLAF.Il-possibbiltà li Membri ġodda jissieħbu fl-Impriża kif ġie deskritt fil-qosor fl-Artikolu 16 ta’ l-Istatuti hija jew minħabba l-adeżjoni tagħhom fil-Euratom, jew bħala Pajjiżi terzi Assoċjati li kkonkludew ftehim ta’ kooperazzjoni mal-Euratom fil-qasam tal-fużjoni nukleari kkontrollata u li wrew ix-xewqa tagħhom li jsiru Membri ta’ l-Impriża Konġunta.L-Artikolu 17 jiddefinixxi t-tul ta’ żmien ta’ l-Impriża Konġunta bħala 35 sena li huwa konsistenti mat-terminu ta’ żmien assoċjat mal-kostruzzjoni u l-operazzjoni ITER kif ukoll ma’ l-approċċ “mgħaġġel” għall-fużjoni li għandu l-għan li tinkiseb produzzjoni ta’ l-elettriku fuq skala kbira f’terminu ta’ żmien raġonevoli. Dan il-perjodu jista’ jiġi estiż skond il-proċedura li ġiet iddefinita fl-Artikolu 21 ta’ l-istatuti.Spanja, bħala l-istat ospitanti għall-Impriża Konġunta, se tipprovdi s-sit u l-appoġġ minbarra l-vantaġġi li ġew stabbiliti fl-Anness III għat-Trattat u se tkun soġġetta għal ftehim separat bejn l-Impriża Konġunta u Spanja (l-Artikolu 18). Il-bqija ta’ l-Artikoli ta’ l-Istatuti jipprovdu għal-likwidazzjoni ta’ l-Impriża Konġunta, is-sjieda u ċ-ċessjoni tad-drittijiet, l-emendi għall-istatuti u l-arranġamenti għas-soluzzjoni tat-tilwim.Proposta għalDEĊIŻJONI TAL-KUNSILLli tistabbilixxi l-Impriża Konġunta Ewropea għall-ITER u għall-Iżvilupp ta’ l-Enerġija mill-Fużjoni u li tikkonferixxi l-vantaġġi fuqhaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikoli 45 sa 49 tiegħu,Wara li kkunsidra l-proposta mill-Kummissjoni[21],Billi:(1) Il-Komunità, permezz ta’ appoġġ Komunitarju qawwi, kontinwu u koordinat mill-programmi ta’ riċerka u taħriġ tal-Komunità Ewropea ta’ l-Enerġija Atomika (“Euratom”), flimkien ma’ l-iżvilupp ta’ l-għarfien u tal-kapital uman fil-laboratorji nazzjonali tal-fużjoni, ħolqot programm ta’ riċerka dwar il-fużjoni li huwa uniku u integrat kompletament li ħa rwol internazzjonali ta’ tmexxija fl-iżvilupp tal-fużjoni bħala sors ta’ enerġija li potenzjalment huwa bla limiti, mingħajr periklu, sostenibbli, responsabbli mil-lat ambjentali u ekonomikament kompetittiv.(2) L-istabbiliment tal-proġett ta’ riċerka dwar il-fużjoni tal- Joint European Torus (JET) fl-1978[22], li ssodisfa jew eċċeda l-għanijiet kollha tad-disinn tiegħu li jinkludu l-wiri tar-rilaxx ta’ ammonti sinifikanti ta’ enerġija mill-fużjoni b’mod ikkontrollat u li kompla billi kiseb rekords tad-dinja kemm għall-qawwa kif ukoll għall-enerġija mill-fużjoni, wera l-valur miżjud minn l-ippuljar tar-riżorsi u l-kompetenza fuq livell Komunitarju fil-forma ta’ Impriża Konġunta.(3) Il-Komunità kellha rwol essenzjali fl-iżvilupp ta’ proġett internazzjonali dwar il-fużjoni tal-pass li jmiss, l-ITER, li beda fl-1988 bl-Attivitajiet tad-Disinn Kunċettwali[23], kompla fl-1992 bl-Attivitajiet tad-Disinn ta’ l-Inġinerija[24] li kienu estiżi bi tliet snin fl-1998[25] u ġew segwiti bit-tieni ftehim fl-1994[26] li fl-2001 ipproduċa disinn ta’ l-inġinerija dettaljat, komplet u integrat b’mod sħiħ[27] ta’ faċilità ta’ riċerka li kellha l-għan li turi l-probabbiltà tal-fużjoni bħala sors ta’ enerġija minfejn il-Komunità setgħet tikseb benefiċċji sinifikanti, b’mod partikolari, fil-kuntest li jiġu żgurati s-sigurtà u d-diversità tal-provvista ta’ l-enerġija tagħha għal medda twila ta’ żmien.(4) Is-seba’ partijiet għan-negozjati ITER (il-Euratom, ir-Repubblika tal-Poplu taċ-Ċina, l-Indja, il-Ġappun, il-Korea, ir-Russja u l-Istati Uniti), li jirrappreżentaw iktar minn nofs il-popolazzjoni tad-dinja, ikkonkludew il-Ftehim dwar l-Istabbiliment ta’ l-Organizzazzjoni Internazzjonali ITER ta’ l-Enerġija mill-Fużjoni għall-Implimentazzjoni Konġunta tal-Proġett ITER [28](li minn hawn ’il quddiem se jissejjaħ “Il-Ftehim ITER”) li jistabbilixxi l-Organizzazzjoni Internazzjonali ITER ta’ l-Enerġija mill-Fużjoni (li minn hawn ’il quddiem se tissejjaħ “l-Organizzazzjoni ITER”) bil-kwartieri ġenerali f’St. Paul-lez-Durance (Franza).(5) Il-Ftehim ITER jesiġi li l-partijiet kollha jipprovdu kontribuzzjonijiet għall-Organizzazzjoni ITER permezz ta’ entitajiet legali xierqa li jissejħu “Aġenziji Domestiċi”. Sabiex il-kostruzzjoni ITER tkun tista’ tinbeda mingħajr dewmien u peress illi l-Euratom, bħala l-parti ospitanti, se jkollha responsabbiltajiet speċjali inklużi l-ikbar sehem mill-kontribuzzjonijiet u l-preparazzjoni tas-sit, l-Aġenzija Domestika tal-Euratom għandha tiġi stabbilita kemm jista’ jkun malajr.(6) Il-Euratom u l-Ġappun ikkonkonkludew Ftehim bilaterali għall-Implimentazzjoni Konġunta ta’ l-Attivitajiet ta’ l-Approċċ Aktar Wiesa’[29] (li minn hawn ’il quddiem se jissejjaħ “il-Ftehim ta’ l-Approċċ Aktar Wiesa’ mal-Ġappun”) li jistabbilixxi attivitajiet komplementari u konġunti ta’ riċerka dwar il-fużjoni bħala parti minn “Approċċ Aktar Wiesa’” lejn ir-realizzazzjoni mgħaġġla ta’ l-enerġija mill-fużjoni li ġiet miftiehma matul in-negozjati dwar il-Ftehim ITER. Il-Ftehim ta’ l-Approċċ Aktar Wiesa’ mal-Ġappun jipprevedi li Attivitajiet ta’ l-Approċċ Aktar Wiesa’ bħal dawn għandhom isiru mill-Euratom permezz ta’ l-Aġenzija Domestika tal-Euratom bħala l-Aġenzija Implimentattiva.(7) Sabiex jinkisbu l-akbar sinerġija u ekonomija fil-kobor, l-Aġenzija Domestika tal-Euratom, fil-kuntest ta’ l-approċċ mgħaġġel għall-fużjoni li ġie eżaminat minn grupp ta’ esperti indipendenti fuq it-talba tal-Ministri tar-Riċerka matul il-Presidenza Belġjana[30], għandha timplimenta wkoll programm ta’ attivitajiet għal medda twila ta’ żmien sabiex ikun hemm preparazzjoni għall-kostruzzjoni ta’ reatturi tal-fużjoni ta’ dimostrazzjoni u faċilitajiet relatati sabiex tkun irrinforzata l-kompetittività industrijali Ewropea f’dan ir-rigward.(8) Fil-Konklużjonijiet tiegħu tas-26-27 ta’ Novembru 2003, il-Kunsill, permezz ta’ deċiżjoni unanima, awtorizza lill-Kummissjoni sabiex tressaq lil Franza bħala l-istat ospitanti ITER, lil Cadarache bħala s-sit ta' l-ITER u ddeċieda li l-Aġenzija Domestika għall-Euratom għandha tkun fi Spanja[31].(9) L-importanza fundamentali tal-Proġett ITER u ta’ l-Attivitajiet ta’ l-Approċċ Aktar Wiesa’, sabiex jiġi kkontrollat l-użu tal-fużjoni bħala sors ta’ l-enerġija li huwa potenzjalment bla limiti, mingħajr periklu, sostenibbli, responsabbli mil-lat ambjentali u kompetittiv ekonomikament twassal biex ikun meħtieġ li tiġi stabbilita Aġenzija Domestika tal-Euratom fil-forma ta’ Impriża Konġunta kif previst fil-Kapitolu 5 tat-Trattat Euratom.(10) L-Impriża Konġunta, li għandha tkun responsabbli għall-attivitajiet ta’ riċerka pubblika ta’ interess Ewropew u internazzjonali, u li għandha twettaq l-impenji skond il-ftehimiet internazzjonali, għandha titqies bħala organizzazzjoni internazzjonali fi ħdan it-tifsira tat-tieni inċiż ta’ l-Artikolu 15(10) tas-Sitt Direttiva tal-Kunsill 77/388/KEE tas-17 ta’ Mejju 1977 fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ ([32]), it-tieni inċiż ta’ l-Artikolu 23(1) tad-Direttiva tal-Kunsill 92/12/KEE tal-25 ta’ Frar 1992 dwar l-arranġamenti ġenerali għall-prodotti soġġetti għad-dazju tas-sisa u dwar iż-żamma, ċaqliq u mmonitorjar ta’ dan it-tip ta’ prodotti([33]), l-Artikolu 22 tad-Direttiva 2004/17/KE tal-Parlament Ewropew u tal-Kunsill tal-31 ta’ Marzu 2004 li tikkoordina l-proċeduri ta’ akkwisti ta’ entitajiet li joperaw fis-setturi tas-servizzi ta’ l-ilma, l-enerġija, it-trasport u postali[34], u l-Artikolu 15 tad-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004 fuq koordinazzjoni ta’ proċeduri għall-għoti ta’ kuntratti għal xogħolijiet pubbliċi, kuntratti għal provvisti pubbliċi u kuntratti għal servizzi pubbliċi([35]).(11) Soġġetta għall-konsultazzjoni minn qabel mal-Kummissjoni, l-Impriża Konġunta għandu jkollha regolament finanzjarju distint ibbażat fuq il-prinċipji tar-regolament finanzjarju ta’ qafas[36] (li minn hawn ’il quddiem se jissejjaħ “ir-Regolament Finanzjarju ta’ Qafas”) li jqis il-ħtiġijiet operattivi speċifiċi tagħha li jinqalgħu, b’mod partikolari, mill-obbligi internazzjonali tagħha.(12) Sabiex tiġi msaħħa l-kooperazzjoni internazzjonali fir-riċerka, l-Impriża Konġunta għandha tkun miftuħa għall-parteċipazzjoni ta’ pajjiżi li kkonkludew ftehimiet ta’ kooperazzjoni mal-Euratom fil-qasam tal-fużjoni nukleari li jassoċjaw il-programmi rispettivi tagħhom mal-programmi tal-Euratom.(13) Il-proposta għad-Deċiżjoni tal-Kunsill għas-seba’ programm ta’ qafas tal-Komunità Ewropea ta’ l-Enerġija Atomika (Euratom) għar-riċerka nukleari u għall-attivitajiet ta’ taħriġ (2007 sa 2011)[37], u l-Programm speċifku li jimplimenta dak il-programm ta’ qafas [38] (li minn hawn ’il quddiem se jissejjaħ “FP7”) tpoġġi lill-ITER fiċ-ċentru ta’ l-istrateġija Ewropea għall-fużjoni u tagħmel provvediment għall-kontribuzzjoni tal-Euratom, permezz ta’ l-Impriża Konġunta fil-konfront ta’ l-Organizzazzjoni ITER, l-Attivitajiet ta’ l-Approċċ Aktar Wiesa’ u attivitajiet oħra relatati minħabba l-preparazzjoni għar-reatturi tal-fużjoni ta’ dimostrazzjoni.(14) Il-ħtieġa li jiġu żgurati kondizzjonijiet ta’ impjieg stabbli u trattament ugwali ta’ l-istaff, filwaqt li titqies l-esperjenza miksuba mill-Impriża Konġunta tal-JET, sabiex jiġi attirat staff xjentifiku u tekniku speċjalizzat ta’ l-ogħla kalibru, teħtieġ l-applikazzjoni tar-Regolamenti ta’ l-Istaff ta’ l-Uffiċjali tal-Komunitajiet Ewropej, il-Kondizzjonijiet ta’ Impjieg ta’ Impjegati Oħra tal-Komunitajiet Ewropej, li ġew stabbiliti bir-Regolament (KEE, Euratom, ECSC) Nru. 259/68([39]) lill-istaff kollu li ġie rreklutat mill-Impriża Konġunta.(15) Meta jitqies li l-Impriża Konġunta mhix iddisinjata sabiex tissodisfa skop ekonomiku u hija responsabbli biex tkun ġestita l-parteċipazzjoni tal-Euratom fi proġetti internazzjonali ta’ riċerka ta’ interess pubbliku, huwa meħtieġ għat-twettiq tal-kompiti tagħha li l-Protokoll dwar il-Privileġġi u l-Immunitajiet tal-Komunitajiet Ewropej tat-8 ta’ April 1965[40] għandu japplika għall-Impriża Konġunta, għad-Direttur u għall-istaff tagħha.(16) Minħabba n-natura partikolari ta’ l-attivitajiet ta’ l-Impriża Konġunta u l-importanza tagħha għall-iżvilupp tar-riċerka dwar il-fużjoni u sabiex tkun promossa ġestjoni soda u ekonomika tal-fondi pubbliċi li għandhom jiġu provduti lill-Impriża Konġunta, il-vantaġġi kollha previsti fl-Anness III għat-Trattat għandhom jingħataw lill-Impriża Konġunta.(17) Meta jitqiesu d-drittijiet u l-obbligi tal-Komunità skond il-Kapitolu 2 tat-Titolu II tat-Trattat dwar it-tixrid ta’ l-informazzjoni, l-Impriża Konġunta għandha tagħmel l-arranġamenti xierqa f’dak ir-rigward mal-Kummissjoni.(18) Għandu jiġi konkluż ftehim ta’ l-ospitant bejn l-Impriża Konġunta u Spanja dwar l-akkomodazzjoni ta’ l-uffiċċju, il-privileġġi u l-immunitajiet u l-appoġġ l-ieħor li Spanja għandha tipprovdi lill-Impriża Konġunta.(19) Din id-Deċiżjoni tqis ir-riżultat ta’ l-istħarriġ li twettqet mill-Kummissjoni u, b’mod partikolari, l-opinjoni pożittiva tal-Kumitat Konsultattiv għall-Programm Speċifiku dwar ir-Riċerka u t-Taħriġ tal-Euratomn fil-Qasam ta’ l-Enerġija Nukleari (Fużjoni) dwar il-proposti,ADOTTA DIN ID-DEĊIŻJONI:Artikolu 1L-istabbiliment ta’ Impriża Konġunta1. L-Impriża Konġunta Ewropea għall-ITER u għall-Iżvilupp ta’ l-Enerġija mill-Fużjoni (Fusion for Energy) (li minn hawn ’il quddiem se tissejjaħ “l-Impriża Konġunta”) b’dan qed tiġi stabbilita għal perjodu ta’ 35 sena.2. Il-kompiti ta’ l-Impriża Konġunta għandhom ikunu kif ġej:1.  li tipprovdi l-kontribuzzjoni tal-Komunità Ewropea ta’ l-Enerġija Atomika (“Euratom”) lill-Organizzazzjoni Internazzjonali ITER ta’ l-Enerġija mill-Fużjoni;2.  li tipprovdi l-kontribuzzjoni tal-Euratom lill-Attivitajiet ta’ l-Approċċ Aktar Wiesa’ mal-Ġappun għar-realizzazzjoni mgħaġġla ta’ l-enerġija mill-fużjoni;3.  li timplimenta programm ta’ attivitajiet bi preparazzjoni għall-kostruzzjoni ta’ reattur ta’ dimostrazzjoni tal-fużjoni u ta’ faċilitajiet relatati inkluża l-Faċilità Internazzjonali għall-Irradjazzjoni tal-Materjali tal-Fużjoni.3. L-Impriża Konġunta għandu jkollha s-sede tagħha f’Barċellona fi Spanja.4. L-Impriża Konġunta għandha titqies bħala organizzazzjoni internazzjonali fi ħdan it-tifsira tat-tieni inċiż ta’ l-Artikolu 15(10) tad-Direttiva 77/388/KEE, tat-tieni inċiż ta’ l-Artikolu 23(1) tad-Direttiva 92/12/KEE, ta’ l-Artikolu 22 tad-Direttiva 2004/17/KE u ta’ l-Artikolu 15 tad-Direttiva 2004/18/KE.Artikolu 2Il-MembriL-Impriża Konġunta għandu jkollha l-Membri li ġejjin:4.  il-Euratom;5.  l-Istati Membri tal-Euratom;6.  il-pajjiżi terzi li kkonkludew ftehim ta’ kooperazzjoni mal-Euratom fil-qasam tal-fużjoni nukleari kkontrollata li jassoċjaw il-programmi ta’ riċerka rispettivi tagħhom mal-programmi tal-Euratom u li esprimew ix-xewqa tagħhom li jsiru Membri ta’ l-Impriża Konġunta.Artikolu 3L-IstatutiL-Istatuti ta’ l-Impriża Konġunta, kif ġew stabbiliti fl-Anness, b’dan qed jiġu adottati.Arti kolu 4Il-Finanzjament1. Ir-riżorsi meħtieġa biex l-Impriża Konġunta twettaq il-kompiti tagħha għandhom jiġu determinati kif ġej:7.  fir-rigward tal-kompiti li jissemmew fl-Artikolu 1(2)(a), skond il-Ftehim dwar l-Istabbiliment ta’ Organizzazzjoni Internazzjonali ITER ta’ l-Enerġija mill-Fużjoni għall-Implimentazzjoni Konġunta tal-Proġett ITER;8.  fir-rigward tal-kompiti li jissemmew fl-Artikolu 1(2)(b), skond il-Ftehim bilaterali għall-Implimentazzjoni Konġunta ta’ l-Attivitajiet ta’ l-Approċċ Aktar Wiesa’;9.  fir-rigward tal-kompiti li jissemmew fl-Artikolu 1(2)(c), skond il-programmi ta’ riċerka u ta’ taħriġ li ġew adottati skond l-Artikolu 7 tat-Trattat.2. Ir-riżorsi ta’ l-Impriża Konġunta għandhom jikkonsistu f’kontribuzzjoni mill-Euratom, f’kontribuzzjonijiet mill-Istat ospitant ITER, fil-kontribuzzjonijiet annwali ta’ sħubija u f’kontribuzzjonijiet volontarji mill-Membri ta’ l-Impriża Konġunta għajr għall-Euratom, u riżorsi addizzjonali.3. Ir-riżorsi totali indikattivi li jitqiesu meħtieġa għall-Impriża Konġunta skond il-paragrafu 1 għandhom ikunu ta’ EUR 9,653 miljun[41]. Id-dettalji ta’ din is-somma huma kif ġej (f’miljuni ta’ EUR):2007 - 2016 | 2017 - 2041 | 2007 - 2041 Total |li minnhom 2007-2011 | Valuri kostanti |4,127 | 1,717 | 5,526 | 3,544 | 9,653 |4. Il-kontribuzzjoni totali indikattiva mill-Euratom għar-riżorsi li jissemmew fil-paragrafu 3 għandha tkun ta’ EUR 7,649 miljun, li minnhom massimu ta’ 15 % għandu jmur għan-nefqa amministrattiva. Id-dettalji ta’ din is-somma huma kif ġej (f’miljuni ta’ EUR):2007 - 2016 | 2017 - 2041 | 2007 - 2041 Total |li minnhom FP7 (2007-2011) | Valuri kostanti |3,147 | 1,290 | 4,502 | 2,887 | 7,649 |Artikolu 5Ir-Regolament Finanzjarju1. L-Impriża Konġunta għandu jkollha regolament finanzjarju distint ibbażat fuq il-prinċipji tar-Regolament Finanzjarju ta’ Qafas. Tista' ma ssegwix ir-Regolament Finanzjarju ta' Qafas fejn il-ħtiġijiet operattivi speċifiċi ta’ l-impriża konġunta jeħtieġu dan, u bil-kundizzjoni li tikkonsulta minn qabel lill-Kummissjoni.2. L-Impriża Konġunta għandha tistabbilixxi servizz ta’ verifika interna tagħha stess.3. L-awtorizzazzjoni għall-implimentazzjoni tal-kontribuzzjoni tal-Komunità għall-baġit ta’ l-Impriża Konġunta għandu jingħata mill-Parlament Ewropew, fuq ir-rakkomandazzjoni tal-Kunsill, skond proċedura distinta għall-awtorizzazzjoni ġenerali.4. Il-kontijiet ta’ l-Impriża Konġunta għandhom jiġu kkonsolidati mal-kontijiet tal-Kummissjoni.Artikolu 6L-IstaffIr-Regolamenti ta’ l-Istaff ta’ l-Uffiċjali u l-Kondizzjonijiet ta’ l-Impjieg ta’ Impjegati Oħra tal-Komunitajiet Ewropej, kif ukoll ir-regoli li ġew adottati b’mod konġunt mill-istituzzjonijiet tal-Komunità Ewropea għall-iskopijiet ta’ l-applikazzjoni ta’ dawk ir-Regolamenti ta’ l-Istaff, għandhom japplikaw għall-istaff ta’ l-Impriża Konġunta.Artikolu 7Il-Privileġġi u l-ImmunitajietGħall-Impriża Konġunta, għad-Direttur u għall-Istaff tagħha għandu japplika l-Protokoll dwar il-Privileġġi u l-Immunitajiet tal-Komunitajiet Ewropej.Artikolu 8Il-Vantaġġi1. L-Istati Membri għandhom jagħtu l-vantaġġi kollha previsti fl-Anness III għat-Trattat lill-Impriża Konġunta fi ħdan l-ambitu ta’ l-attivitajiet uffiċjali tagħha, sakemm iddum teżisti l-Impriża Konġunta..2. L-Istati Membri għandhom ukoll jagħtu lill-Impriża Konġunta eżenzjonijiet mit-taxxi indiretti kollha li tista’ tkun obbligata tħallas.Artikolu 9Ir-Responsabbiltà1. Ir-responsabbiltà kuntrattwali ta’ l-Impriża Konġunta għandha tkun irregolata mid-dispożizzjonijiet kuntrattwali rilevanti u mil-liġi applikabbli għall-kuntratt ikkonċernat.2. Il-Qorti tal-Ġustizzja tal-Komunitajiet Ewropej għandu jkollha l-ġuriżdizzjoni li tiddeċiedi skond kwalunkwe klawsola ta’ arbitraġġ li tinsab f’kuntratt li ġie konkluż mill-Impriża Konġunta.3. Fil-każ ta’ responsabbiltà mhux kuntrattwali, l-Impriża Konġunta għandha, skond il-prinċipji ġenerali li huma komuni għal-liġijiet ta’ l-Istati Membri, tagħmel tajjeb għal kwalunkwe ħsara li ġiet ikkaġunata mill-uffiċjali tagħha waqt il-qadi ta’ dmirijiethom.4. Il-Qorti tal-Ġustizzja tal-Komunitajiet Ewropej għandu jkollha ġuriżdizzjoni fuq it-tilwimiet relatati ma’ kumpens għal ħsara bħal din.5. Kwalunkwe pagament mill-Impriża Konġunta fejn għandha x’taqsam ir-responsabbiltà li tissemma fil-paragrafi 1 u 2 u l-ispejjeż u l-infiq li saru b’konnessjoni magħha għandhom jitqiesu bħala nefqa ta’ l-Impriża Konġunta u għandhom jiġu koperti mir-riżorsi ta’ l-Impriża Konġunta.Artikolu 10It-Tixrid ta’ l-InformazzjoniL-Impriża Konġunta għandha tiftiehem mal-Kummissjoni dwar dispożizzjonijiet xierqa li se jħallu lill-Komunità teżerċita d-drittijiet u l-obbligi tagħha skond il-Kapitolu 2 tat-Titolu II tat-Trattat.Arti kolu 11Il-ftehim ta’ l-ospitantGħandu jiġi konkluż ftehim ta’ l-ospitant bejn l-Impriża Konġunta u Spanja fi żmien tliet xhur wara d-data tad-dħul fis-seħħ ta’ din id-Deċiżjoni.Arti kolu 12Id-Dħul fis-SeħħDin id-Deċiżjoni għandha tidħol fis-seħħ fl-għoxrin ġurnata wara dik tal-pubblikazzjoni tagħha fil- Ġurnal Uffiċjali ta’ l-Unjoni Ewropea.Din id-Deċiżjoni hija indirizzata lill-Istati Membri.Magħmula fi Brussell,Għall-KunsillIl-PresidentL-ANNESS TAL-PROPOSTA GĦAL DEĊIŻJONI TAL-KUNSILL L-ISTATUTI TA’ L-IMPRIŻA KONĠUNTA EWROPEA GĦALL-ITER U GĦALL-IŻVILUPP TA’ L-ENERĠIJA MILL-FUŻJONI ( FUSION FOR ENERGY )Artikolu 1L-Isem, is-Sede, il-Membri1. L-isem ta’ l-Impriża Konġunta għandu jkun “l-Impriża Konġunta Ewropea għall-ITER u għall-Iżvilupp ta’ l-Enerġija mill-Fużjoni (Fusion for Energy)” (li minn hawn ’il quddiem se tissejjaħ “l-Impriża Konġunta”).2. Is-sede ta’ l-Impriża Konġunta għandha tkun f’Barċellona fi Spanja.3. L-Impriża Konġunta għandu jkollha l-Membri li ġejjin:10.  il-Komunità Ewropea ta’ l-Enerġija Atomika (li minn hawn ’il quddiem se tissejjaħ “il-Euratom”);11.  l-Istati Membri tal-Euratom;12.  il-pajjiżi terzi li kkonkludew ftehim ta’ kooperazzjoni mal-Euratom fil-qasam tal-fużjoni nukleari kkontrollata li jassoċjaw il-programmi ta’ riċerka rispettivi tagħhom mal-programmi tal-Euratom u li esprimew ix-xewqa tagħhom li jsiru Membri ta’ l-Impriża Konġunta (li minn hawn ’il quddiem se jissejħu “Pajjiżi terzi Assoċjati”)Artikolu 2L-għanijiet1. L-għanijiet ta’ l-Impriża Konġunta għandhom ikunu:13.  li tipprovdi l-kontribuzzjoni tal-Euratom lill-Organizzazzjoni Internazzjonali ITER ta’ l-Enerġija mill-Fużjoni (“l-Organizzazzjoni ITER”), skond il-Ftehim dwar l-Istabbiliment ta’ Organizzazzjoni Internazzjonali ITER ta’ l-Enerġija mill-Fużjoni għall-Implimentazzjoni Konġunta tal-Proġett ITER ta’ … (“il-Ftehim ITER”);14.  li tipprovdi l-kontribuzzjoni tal-Euratom għall-attivitajiet ta’ l-approċċ aktar wiesa’ mal-Ġappun għar-realizzazzjoni mgħaġġla ta’ l-enerġija mill-fużjoni (“Attivitajiet ta’ l-Approċċ Aktar Wiesa’”), skond il-Ftehim bilaterali għall-Implimentazzjoni Konġunta ta’ l-Attivitajiet ta’ l-Approċċ Aktar Wiesa’ (“il-Ftehim ta’ l-Approċċ Aktar Wiesa’ mal-Ġappun”);15.  li timplimenta programm ta’ attivitajiet bi preparazzjoni għall-kostruzzjoni ta’ reattur tal-fużjoni ta’ dimostrazzjoni u ta’ faċilitajiet relatati inkluża l-Faċilità Internazzjonali għall-Irradjazzjoni tal-Materjali tal-Fużjoni (IFMIF).Artikolu 3L-attivitajiet1. Bħala l-Aġenzija Domestika tal-Euratom għall-ITER, l-Impriża Konġunta għandha twettaq l-obbligi tal-Euratom fil-konfront ta’ l-Organizzazzjoni ITER skond kif inhu ddefinit fi, u sakemm idum, il-Ftehim ITER. B’mod partikolari, għandha:16.  tissorvelja l-preparazzjoni tas-sit tal-Proġett ITER;17.  tipprovdi l-komponenti, it-tagħmir, il-materjal u r-riżorsi l-oħra lill-Organizzazzjoni ITER;18.  tiġġestixxi l-arranġamenti tax-xiri vis-à-vis l-Organizzazzjoni ITER u b’mod partikolari, il-proċeduri assoċjati ta’ l-assigurazzjoni tal-kwalità;19.  tipprepara għal u tikkoordina l-parteċipazzjoni tal-Euratom fl-esplojtazzjoni xjentifika u teknika tal-Proġett ITER;20.  tipprovdi għall-implimentazzjoni ta’ l-attivitajiet ta’ riċerka u żvilupp xjentifiċi u teknoloġiċi b’appoġġ għall-kontribuzzjoni tal-Euratom għall-Organizzazzjoni ITER;21.  tipprovdi l-kontribuzzjoni finanzjarja tal-Euratom lill-Organizzazzjoni ITER;22.  tipprovdi l-arranġamenti sabiex ir-riżorsi umani jsiru disponibbli għall-Organizzazzjoni ITER;23.  ikollha konnessjoni ma’ l-Organizzazzjoni ITER u twettaq kwalunkwe attività oħra biex il-Ftehim ITER javvanza.2. Bħala l-Aġenzija Implimentattiva fil-kuntest tal-Ftehim ta’ l-Approċċ Aktar Wiesa’ mal-Ġappun, l-Impriża Konġunta għandha twettaq l-obbligi tal-Euratom għall-implimentazzjoni ta’ l-Attivitajiet ta’ l-Approċċ Aktar Wiesa’. B’mod partikolari, għandha:24.  tipprovdi l-komponenti, it-tagħmir, il-materjal u r-riżorsi l-oħra għall-Attivitajiet ta’ l-Approċċ Aktar Wiesa’25.  tipprepara għal u tikkoordina l-parteċipazzjoni tal-Euratom fl-implimentazzjoni ta’ l-Attivitajiet ta’ l-Approċċ Aktar Wiesa’;26.  tipprovdi għall-implimentazzjoni ta’ attivitajiet ta’ riċerka u żvilupp xjentifiċi u teknoloġiċi;27.  tipprovdi l-kontribuzzjoni finanzjarja tal-Euratom lill-Attivitajiet ta’ l-Approċċ Aktar Wiesa’;28.  tipprovdi l-arranġamenti sabiex ir-riżorsi umani jsiru disponibbli għall-Attivitajiet ta’ l-Approċċ Aktar Wiesa’;29.  twettaq kwalunkwe attività oħra li hija meħtieġa sabiex jiġu sodisfatti l-obbligi tal-Euratom biex il-Ftehim ta’ l-Approċċ Aktar Wiesa’ mal-Ġappun javvanza.3. Bi preparazzjoni għall-kostruzzjoni ta’ reattur ta’ dimostrazzjoni tal-fużjoni u ta’ faċilitajiet relatati inkluża l-Faċilità Internazzjonali għall-Irradjazzjoni tal-Materjali tal-Fużjoni (IFMIF), l-Impriża Konġunta għandha timplimenta programm ta’ attivitajiet ta’ riċerka, żvilupp u disinn li mhumiex l-ITER u l-Attivitajiet ta’ l-Approċċ Aktar Wiesa’.4. Tidħol għal kwalunkwe attività oħra biex ikunu avvanzati l-għanijiet ġenerali li ġew stabbiliti fl-Artikolu 2, inklużi l-attivitajiet sabiex titqajjem il-kuxjenza pubblika dwar l-Impriża Konġunta u l-missjoni tagħha.Artikolu 4Il-Personalità LegaliL-Impriża Konġunta għandu jkollha personalità legali. Fit-territorju ta’ kull wieħed mill-Membri tagħha, għandha tgawdi l-aktar kapaċità legali estensiva li tingħata lil persuni legali skond il-liġijiet rispettivi tagħhom. B’mod partikolari, tista’ tikkonkludi kuntratti, tikseb liċenzji, takkwista jew tbigħ proprjetà mobbli u immobbli, tissellef u tkun parti għal proċeduri legali.Artikolu 5Il-Korpi1. Il-korpi ta’ l-Impriża Konġunta għandhom ikunu il-Bord ta’ Tmexxija u d-Direttur.2. Il-Bord ta’ Tmexxija għandu jkun megħjun mill-Kumitat Eżekuttiv skond l-Artikolu 7.3. Il-Bord ta’ Tmexxija u d-Direttur għandhom ifittxu l-pariri mill-Bord(ijiet) tal-Programmi Xjentifiċi skond l-Artikolu 9.Artikolu 6Il-Bord ta’ Tmexxija1. Il-Bord ta’ Tmexxija għandu jkun responsabbli għas-superviżjoni ta’ l-Impriża Konġunta biex tikseb l-għanijiet tagħha li ġew stabbiliti fl-Artikolu 2 u għandu jiżgura kollaborazzjoni mill-qrib bejn l-Impriża Konġunta u l-Membri tagħha fl-implimentazzjoni ta’ l-attivitajiet tagħha.2. Fil-Bord ta’ Tmexxija, kull Membru ta’ l-Impriża Konġunta għandu jkun irrapprenżentat minn żewġ membri, b’wieħed minnhom għandu jkollu kompetenza xjentifika u teknika fl-oqsma relatati ma’ l-attivitajiet ta’ l-Impriża Konġunta.3. Il-Bord ta’ Tmexxija għandu jagħmel rakkomandazzjonijiet u jieħu deċiżjonijiet dwar kwalunkwe mistoqsija, materja jew kwistjoni fi ħdan l-ambitu ta’ u skond dawn l-Istatuti. B’mod partikolari, il-Bord ta’ Tmexxija għandu:30.  jadotta bidliet fis-sistema u fid-drittijiet tal-vot u jiddetermina d-drittijiet tal-vot tal-Membri l-ġodda fuq proposta mill-Euratom;31.  japprova proposti għal emendi għal dawn l-istatuti;32.  jiddeċiedi dwar il-kwistjonijiet kollha li jiġu riferiti lilu mill-Kumitat Eżekuttiv;33.  jaħtar il-President u l-membri tal-Kumitat Eżekuttiv;34.  jadotta l-pjan ta’ proġett, il-programmi ta’ ħidma, pjan ta’ l-istimi tar-riżorsi il-pjan ta' l-istabbiliment ta' l-istaff kif ukoll il-pjan ta' politika dwar l-istaff;35.  jadotta l-baġit annwali u japprova l-kontijiet annwali skond ir-regolament finanzjarju;36.  jeżerċita s-setgħat li jissemmew fl-Artikolu 10(3) fir-rigward tad-Direttur;37.  japprova l-istruttura organizzattiva bażika ta’ l-Impriża Konġunta;38.  jadotta r-regolament finanzjarju u r-regoli implimentattivi tiegħu fil-konfront ta’ l-Impriża Konġunta skond l-Artikolu 13(1);39.  jadotta d-dispożizzjonijiet implimentattivi li jissemmew fl-Artikolu 10(2) u fl-Artikolu 10(4) fir-rigward ta’ l-istaff;40.  jadotta regoli implimentattivi sabiex ir-riżorsi umani jsiru disponibbli għall-Organizzazzjoni ITER u għall-Attivitajiet ta’ l-Approċċ Aktar Wiesa’;41.  jadotta u japplika miżuri u linji ta’ gwida sabiex jiġġieled kontra l-frodi, l-irregolaritijiet u jiġġestixxi l-kunflitti ta’ interess potenzjali;42.  japprova l-ftehim ta’ l-ospitant bejn l-Impriża Konġunta u Spanja (li minn hawn ’il quddiem se jissejjaħ “l-Istat Ospitanti”);43.  jiddeċiedi dwar kwalunkwe akkwist, bejgħ u ipotekar ta’ art u dwar drittijiet oħra għal proprjetà ta’ beni immobbli, kif ukoll dwar l-għoti ta’ kwalunkwe pleġġ jew garanzija, ix-xiri ta’ ishma minn impriżi jew istituzzjonijiet oħra, u l- jew il-kisba ta’ self;44.  japprova l-konklużjoni ta’ ftehimiet jew arranġamenti dwar il-kooperazzjoni ma’ pajjiżi terzi u ma’ istituzzjonijiet, impriżi jew persuni ta’ pajjiżi terzi jew ma’ organizzazzjonijiet internazzjonali;45.  japprova r-rapporti ta’ attività annwali dwar il-progress ta’ l-Impriża Konġunta fejn għandhom x’jaqsmu l-programmi ta’ ħidma u r-riżorsi tagħha;46.  jadotta regoli dwar il-politika industrijali, id-drittijiet ta’ proprjetà intellettwali u t-tixrid ta’ l-informazzjoni bi ftehim mal-Kummissjoni Ewropea (li minn hawn ’il quddiem se tissejjaħ “il-Kummissjoni”);47.  jistabbilixxi l-Bord(ijiet) tal-Programmi Xjentifiċi u jaħtar il-membri tiegħu(tagħhom):48.  jeżerċita tali setgħat oħra u jwettaq tali funzjonijiet oħra, inkluż il-istabbiliment ta’ korpi sussidjarji, kif ikun meħtieġ għall-eżerċizzju tal-funzjonijiet tiegħu biex ikunu avvanzati l-għanijiet tiegħu.4. Id-drittijiet tal-vot tal-Membri ta’ l-Impriża Konġunta għandhom ikunu kif ġie stabbilit fl-Anness I. Il-voti ta’ kull Membru għandhom ikunu indiviżibbli.5. Id-deċiżjonijiet mill-Bord ta’ Tmexxija dwar il-funzjonijiet li ġew deskritti fil-paragrafu 3(a) u (b) għandhom jeħtieġu l-unanimità.Id-deċiżjonijiet mill-Bord ta’ Tmexxija dwar il-funzjonijiet li ġew deskritti fil-paragrafu 3(c) sa (n) għandhom jeħtieġu maġġoranza ta’ żewġ terzi tal-voti totali.Sakemm ma jkunx iddikjarat mod ieħor, id-deċiżjonijiet l-oħra kollha tal-Bord tat-Tmexxija għandhom jeħtieġu maġġoranza sempliċi tal-voti totali.Sabiex id-deċiżjonijiet li ttieħdu b’vot maġġoritarju jkunu validi, il-maġġoranza għandha tinkludi l-voti tal-Euratom.6. Il-Bord ta’ Tmexxija għandu jeleġġi l-President tiegħu minn fost il-membri tiegħu fuq proposta mill-Euratom. Għandu jservi għal term ta’ sentejn u jista’ jerġa’ jiġi elett darba.7. Il-Bord ta’ Tmexxija għandu jiltaqa’ meta jitlaqqa’ mill-President, għall-inqas darbtejn fis-sena. Il-Bord ta’ Tmexxija jista’ jitlaqqa’ wkoll fuq it-talba ta’ maġġoranza sempliċi tal-membri tiegħu, jew fuq it-talba tad-Direttur jew tal-Euratom. Normalment il-laqgħat għandhom isiru fis-sede ta’ l-Impriża Konġunta.8. Sakemm ma jiġix deċiż mod ieħor f’każi partikolari, id-Direttur ta’ l-Impriża Konġunta u l-President tal-Kumitat Eżekuttiv għandhom jipparteċipaw fil-laqgħat tal-Bord ta’ Tmexxija.9. Il-Bord ta’ Tmexxija għandu jadotta r-regoli ta’ proċedura tiegħu u għandu japprova r-regoli ta’ proċedura tal-Kumitat Eżekuttiv b’maġġoranza ta’ żewġ terzi tal-voti totali.Artikolu 7Il-Kumitat Eżekuttiv1. Il-Kumitat Eżekuttiv għandu jgħin lill-Bord ta’ Tmexxija fil-preparazzjoni tad-deċiżjonijiet tiegħu u għandu jidħol għal kwalunkwe kompitu ieħor li l-Bord ta’ Tmexxija jista’ jiddelagalu.2. Il-Kumitat Eżekuttiv għandu jkun kompost minn tlettax-il membru maħtur mill-Bord ta’ Tmexxija minn fost persuni ta’ reputazzjoni magħrufa u b’esperjenza professjonali fi kwistjonijiet xjentifiċi, tekniċi u finanzjarji rilevanti għall-funzjonijiet li ġew f’dan l-Artikolu. Membru wieħed tal-Kumitat Eżekuttiv se jirrappreżenta lill-Euratom.3. B’mod partikolari, il-Kumitat Eżekuttiv għandu:49.  japprova l-għoti ta’ kuntratti skond ir-regolament finanzjarju;50.  jikkummenta u jagħmel rakkomandazzjonijiet lill-Bord ta’ Tmexxija dwar il-proposta għall-pjan tal-proġett, għall-programmi ta’ ħidma, għall-pjan ta’ l-istimi tar-riżorsi, il-baġit annwali u l-kontijiet li jkunu ġew imfassla mid-Direttur;51.  jissottometti lill-Bord ta’ Tmexxija, f’każijiet li ġew iġġustifikati b’mod xieraq, deċiżjonijiet dwar l-għoti ta’ kuntratti jew kwalunkwe deċiżjoni oħra fdata lilu.4. Kull membru tal-Kumitat Eżekuttiv għandu jkollu vot wieħed.5. Sakemm ma jkunx iddikjarat mod ieħor, id-deċiżjonijiet mill-Kumitat Eżekuttiv għandhom jeħtieġu maġġoranza ta’ disa’ voti favur, inkluż il-vot tal-Euratom.6. Il-mandat tal-membri tal-Kumitat Eżekuttiv għandu jkun ta’ sentejn li jista’ jiġġedded darba. Kull sentejn għall-inqas nofs il-membri għandhom jiġu sostitwiti.7. Ma’ l-iskadenza tal-mandat tagħhom, il-membri għandhom jibqgħu jservu sakemm tiġi mġedda l-ħatra tagħhom jew sakemm jiġu sostitwiti. Jekk membru jirriżenja, għandu jibqa’ jservi sakemm jiġi sostitwit.8. Il-President tal-Kumitat Eżekuttiv għandu jinħatar mill-Bord ta’ Tmexxija għal perjodu ta’ sentejn, li jista’ jiġġedded darba.9. Il-Kumitat Eżekuttiv għandu jiltaqa’ meta jitlaqqa’ mill-President, għall-inqas sitt darbiet fis-sena. Il-Kumitat Eżekuttiv jista’ jitlaqqa’ wkoll fuq it-talba ta’ mill-inqas tliet membri, jew fuq it-talba tad-Direttur jew tal-Euratom. Normalment il-laqgħat għandhom isiru fis-sede ta’ l-Impriża Konġunta.10. Il-President tal-Kumitat Eżekuttiv għandu jipparteċipa fil-laqgħat tal-Bord ta’ Tmexxija, sakemm il-Bord ta’ Tmexxija ma jiddecidix mod ieħor.11. Bla ħsara għall-approvazzjoni minn qabel tal-Bord ta’ Tmexxija, il-Kumitat Eżekuttiv għandu jadotta r-regoli ta’ proċedura tiegħu.Artikolu 8Id-Direttur1. Id-Direttur għandu jkun il-kap ta’ l-uffiċjali eżekuttivi responsabbli mill-ġestjoni ta’ kuljum ta’ l-Impriża Konġunta u għandu jkun ir-rappreżentant legali tagħha.2. Id-Direttur għandu jinħatar mill-Bord ta’ Tmexxija fuq proposta mill-Euratom għal perjodu ta’ ħames snin. Wara evalwazzjoni tad-Direttur mill-Euratom, u fuq il-proposta tagħha, il-Bord ta’ Tmexxija jista’ jestendi l-mandat għal darba għal perjodu ta’ mhux aktar minn ħames snin.3. Id-Direttur għandu jkun soġġett għar-regoli u għar-regolamenti applikabbli għall-uffiċjali u għall-impjegati l-oħra tal-Komunitajiet Ewropej ħlief meta jkun previst mod ieħor f’dawn l-Istatuti.4. Id-Direttur għandu jimplimenta l-programmi ta’ ħidma u jidderieġi t-twettiq ta’ l-attivitajiet li ġew stabbiliti fl-Artikolu 3. Għandu jforni lill-Bord ta’ Tmexxija, lill-Kumitat Eżekuttiv, lill-Bordijiet tal-Programmi Xjentifiċi u kwalunkwe korp sussidjarju bl-informazzjoni kollha meħtieġa għat-twettiq tal-funzjonijiet tagħhom.B’mod partikolari, id-Direttur għandu:52.  jorganizza, jidderieġi u jissorvelja l-Istaff u, fir-rigward ta’ l-Istaff, għandu jeżerċita s-setgħat li jissemmew fl-Artikolu 10(3);53.  jiddefinixxi l-istruttura organizzattiva bażika ta’ l-Impriża Konġunta u għandu jissottomettiha lill-Bord ta’ Tmexxija għall-approvazzjoni;54.  ifassal u jaġġorna b’mod regolari l-pjan tal-proġett, il-programmi ta’ ħidma ta' l-Impriża Konġunta u l-pjan ta' politika dwar l-istaff;55.  ifassal, skond il-Ftehim ITER u skond il-Ftehim ta’ l-Approċċ Aktar Wiesa’ mal-Ġappun, ir-regoli implimentattivi sabiex ir-riżorsi umani jsiru disponibbli għall-Organizzazzjoni ITER u għall-Attivitajiet ta’ l-Approċċ Aktar Wiesa’;56.  ifassal, skond ir-regolament finanzjarju ta’ l-Impriża Konġunta, il-pjan ta’ l-istimi tar-riżorsi u l-abbozzi annwali tal-baġits inkluż il-pjan ta’ l-istabbiliment ta’ l-istaff ta’ l-Impriża Konġunta;57.  jimplimenta l-baġit, iżomm l-inventarju u jżomm il-kontijiet annwali ta’ l-Impriża Konġunta skond ir-regolament finanzjarju;58.  jiżgura l-applikazzjoni ta' ġestjoni finanzjarja u kontrolli interni sodi;59.  ifassal ir-regoli dwar id-drittijiet ta’ proprjetà intellettwali u l-politika industrijali, u dwar it-tixrid ta’ l-informazzjoni;60.  ifassal ir-rapport ta’ attività annwali dwar il-progress ta’ l-implimentazzjoni ta’ l-attivitajiet ta’ l-Impriża Konġunta li ġie stabbilit fil-programmi ta’ ħidma u fil-pjan ta’ l-istimi tar-riżorsi;61.  ifassal rapporti oħra bħal dawn kif jistgħu jintalbu mill-Bord ta’ Tmexxija jew mill-Kumitat Eżekuttiv;62.  jgħin lill-Bord ta’ Tmexxija, lill-Kumitat Eżekuttiv u lil kwalunkwe korp sussidjarju billi jipprovdi s-segretarjat tagħhom;63.  jipparteċipa fil-laqgħat tal-Bord ta’ Tmexxija, sakemm il-Bord ta’ Tmexxija ma jiddeċidix mod ieħor u jipparteċipa fil-laqgħat tal-Kumitat Eżekuttiv;64.  jiżgura li l-kompetenza xjentifika u teknika ssir disponibbli għall-Impriża Konġunta għall-iżvilupp ta’ l-attivitajiet tagħha;65.  iwettaq attivitajiet oħra u, skond kif ikun meħtieġ, jagħmel proposti oħra lill-Bord ta’ Tmexxija biex ikunu avvanzati l-għanijiet ta’ l-Impriża Konġunta.Artikolu 9Il-Bord(ijiet) tal-Programmi Xjentifiċi1. Il-Bord ta’ Tmexxija għandu jaħtar il-membri tal-Bord(ijiet) tal-Programmi Xjentifiċi. Il-president tal-Bord(ijiet) tal-Programmi għandu jiġi elett minn fost il-membri tiegħu.2. Il-Bord(ijiet) tal-Programmi Xjentifiċi għandu jagħti pariri lill-Bord ta’ Tmexxija u lid-Direttur, skond kif ikun meħtieġ, dwar l-adozzjoni u l-implimentazzjoni tal-pjan tal-proġett u tal-programmi ta’ ħidma.Artikolu 10L-Istaff1. L-istaff ta’ l-Impriża Konġunta għandhom jgħinu lid-Direttur fit-twettiq tad-dmirijiet tiegħu u normalment għandhom ikunu ċittadini tal-Membri ta’ l-Impriża Konġunta.2. Ir-Regolamenti ta’ l-Istaff ta’ l-Uffiċjali tal-Komunitajiet Ewropej, il-Kondizzjonijiet ta’ l-Impjieg ta’ Impjegati Oħra tal-Komunitajiet Ewropej, li ġew stabbiliti permezz tar-Regolament (KEE, Euratom, ECSC) Nru. 259/68([42]) (li minn hawn ’il quddiem se jissejħu “ir-regolamenti ta’ l-Istaff”) u r-regoli li ġew adottati b’mod konġunt mill-istituzzjonijiet tal-Komunità Ewropea għall-iskopijiet ta’ l-applikazzjoni ta’ dawk ir-Regolamenti ta’ l-Istaff għandhom japplikaw għall-istaff ta’ l-Impriża Konġunta.Il-Bord ta’ Tmexxija, bi ftehim mal-Kummissjoni, għandu jadotta d-dispożizzjonijiet implimentattivi meħtieġa, skond l-arranġamenti previsti fl-Artikolu 110 tar-Regolamenti ta’ l-Istaff.3. L-Impriża Konġunta għandha teżerċita, fir-rigward ta’ l-istaff tagħha, is-setgħat li jiġu devoluti lill-awtorità li taħtar.4. Il-Bord ta’ Tmexxija jista’ jadotta dispożizzjonijiet li jħallu lil esperti nazzjonali minn Membri ta’ l-Impriża Konġunta jiġu sekondati ma’ l-Impriża Konġunta.Artikolu 11Il-Programmi ta’ Ħidma u l-Pjan ta’ l-Istimi tar-RiżorsiKull sena, id-Direttur għandu jipprepara għas-sottomissjoni lill-Bord ta’ Tmexxija l-pjan tal-proġett, il-pjan ta’ l-istima tar-riżorsi, u l-programmi ta’ ħidma u l-baġit annwali dettaljati. Għandu jiġi ppreparat programm ta’ ħidma wieħed għal kull wieħed mit-tliet gruppi ta’ attivitajiet ta’ l-Impriża Konġunta kif ġie stabbilit fl-Artikolu 3.Artikolu 12Ir-riżorsi1. Ir-riżorsi ta’ l-Impriża Konġunta għandhom jikkonsistu f’kontribuzzjoni mill-Euratom, f’kontribuzzjonijiet annwali ta’ sħubija, u f’kontribuzzjonijiet volontarji mill-Membri l-oħra, f’kontribuzzjonijiet mill-Istat ospitanti ITER u minn riżorsi addizzjonali:66.  il-kontribuzzjoni tal-Euratom għandha ssir disponibbli permezz tal-programmi Komunitarji ta’ riċerka u taħriġ li ġew adottati skond l-Artikolu 7 tat-Trattat;67.  il-kontribuzzjonijiet annwali ta’ sħubija għandhom jieħdu l-forma ta’ kontribuzzjonijiet finanzjarji u għandhom isiru disponibbli skond l-Anness II;68.  il-kontribuzzjonijiet volontarji jistgħu jsiru fi flus kontanti jew in natura u m’għandhomx jitqiesu għall-finijiet tal-kontribuzzjonijiet annwali ta’ sħubija.69.  kontribuzzjonijiet mill-Istat ospitanti ITER;70.  jistgħu jiġu riċevuti riżorsi addizzjonali skond it-termini li ġew approvati mill-Bord ta’ Tmexxija.2. Ir-riżorsi ta’ l-Impriża Konġunta għandhom jintużaw biss biex ikunu avvanzati l-għanijiet kif ġew iddefiniti fl-Artikolu 2. Il-valur tal-kontribuzzjonijiet mhux fi flus għandu jiġi ddeterminat mill-Impriża Konġunta. Mingħajr preġudizzju għall-Artikolu 19, m’għandu jsir l-ebda pagament lill-Membri ta’ l-Impriża Konġunta bħala diviżjoni ta’ kwalunkwe eċċess ta’ riżorsi żejda fuq in-nefqa.Artikolu 13Ir-regolament finanzjarju1. Ir-regolament finanzjarju u r-regoli implimentattivi tiegħu għandhom jiġu adottati mill-Bord ta’ Tmexxija.2. Ir-regolament finanzjarju jistipula r-regoli għall-istabbiliment u l-implimentazzjoni tal-baġit ta’ l-Impriża Konġunta.3. Ir-regolament finanzjarju għandu jkun skond il-prinċipji ġenerali li ġew stabbiliti fl-Anness III.Artikolu 14Ir-rapport ta’ attività annwaliIr-rapport ta’ attività annwali għandu jirreġistra l-implimentazzjoni tal-programmi ta’ ħidma mill-Impriża Konġunta. B’mod partikolari, għandu jagħti deskrizzjoni qasira ta’ l-attivitajiet immexxija mill-Impriża Konġunta u għandu jevalwa r-riżultati fejn għandhom x’jaqsmu l-għanijiet u l-orarju ffissati, ir-riskji assoċjati ma’ l-attivitajiet imwettqa, l-użu tar-riżorsi u l-operazzjoni ġenerali ta’ l-Impriża Konġunta. Ir-rapport ta’ attività annwali għandu jiġi ppreparat mid-Direttur, għandu jiġi approvat mill-Bord ta’ Tmexxija u għandu jintbagħat lill-Membri, lill-Kummissjoni, lill-Parlament Ewropew u lill-Kunsill ta’ l-Unjoni Ewropea (li minn hawn ’il quddiem se jissejjaħ “il-Kunsill”).Artikolu15Il-Kontijiet Annwali u s-Superviżjoni1. Fi żmien xahrejn mill-aħħar ta’ kull sena finanzjarja, il-kontijiet provviżorji għandhom jitressqu lill-Kummissjoni u lill-Qorti ta’ l-Awdituri tal-Komunitajiet Ewropej (li minn hawn ’il quddiem se tissejjaħ “il-Qorti ta’ l-Awdituri").Fi żmien sitt xhur wara tmiem kull sena finanzjarja, id-Direttur għandu jressaq il-kontijiet finali lill-Kummissjoni, lill-Kunsill, lill-Parlament Ewropew u lill-Qorti ta' l-Awdituri.Il-Parlament Ewropew, skond rakkomandazzjoni tal-Kunsill għandu, qabel it-30 ta' April tas-sena n+ 2, jagħti r-rilaxx lid-Direttur fir-rigward ta' l-implimentazzjoni tal-kontribuzzjoni Komunitarja għall-baġit ta' l-Impriża Konġunta għas-sena n.2. L-Uffiċċju Ewropew ta’ Kontra l-Frodi (OLAF) li ġie stabbilit permezz tad-Deċiżjoni tal-Kummissjoni 1999/352/KE, ECSC, Euratom([43]) għandu jgawdi mill-istess setgħat fir-rigward ta’ l-Impriża Konġunta u ta’ l-istaff tagħha bħal ma jgawdi fir-rigward tad-dipartimenti tal-Kummissjoni. Hekk kif tiġi stabbilita l-Impriża Konġunta, għandha taderixxi mal-Ftehim Interistituzzjonali tal-25 ta’ Mejju 1999 bejn il-Parlament Ewropew, il-Kunsill u l-Kummissjoni dwar l-investigazzjonijiet interni mill-OLAF ([44]). Il-Bord ta’ Tmexxija għandu japprova din l-adeżjoni u għandu jadotta l-miżuri neċessarji meħtieġa sabiex ikunu ffaċilitati l-investigazzjonijiet interni mmexxija mill-OLAF.3. Id-deċiżjonijiet kollha li ġew adottati u l-kuntratti li ġew konklużi mill-Impriża Konġunta, għandhom jipprovdu b’mod espliċitu li l-OLAF u l-Qorti ta’ l-Awdituri jistgħu jagħmlu spezzjonijiet fil-post tad-dokumenti tal-kuntratturi u tas-sottokontratturi kollha li jkunu rċevew fondi Komunitarji, inkluż fil-bini tal-benefiċjarji finali.Artikolu 16L-Adeżjoni1. Ma’ l-adeżjoni fil-Euratom, kwalunkwe Stat Membru ġdid ta’ l-Unjoni Ewropea għandu jsir Membru ta’ l-Impriża Konġunta.2. Kwalunkwe pajjiż terz li jikkonkludi ftehim ta’ kooperazzjoni mal-Euratom fil-qasam tal-fużjoni nukleari kkontrollata li jassoċja l-programmi ta’ riċerka rispettivi tiegħu mal-programmi tal-Euratom u jesprimi x-xewqa tiegħu li jsir Membru ta’ l-Impriża Konġunta għandu jsir Membru.Artikolu 17It-tul ta’ żmienL-Impriża Konġunta għandha tkun stabbilita għal perjodu ta’ 35 sena.Artikolu 18L-appoġġ mill-Istat OspitantGħandu jiġi konkluż ftehim ta’ l-ospitant bejn l-Impriża Konġunta u l-Istat Ospitanti dwar, b’mod partikolari, is-sede u l-appoġġ li għandu jkun provdut.Artikolu 19Il-Likwidazzjoni1. Fl-aħħar tal-perjodu previst fl-Artikolu 17, jew wara deċiżjoni mill-Kunsill, l-Impriża Konġunta għandha tiġi likwidata.2. Sabiex jitwettqu l-proċeduri ta’ likwidazzjoni ta’ l-Impriża Konġunta, il-Bord ta’ Tmexxija għandu jaħtar likwidatur wieħed jew aktar, li għandhom jikkonformaw ma’ l-istruzzjonijiet li nħarġu mill-Bord ta’ Tmexxija.3. Meta l-Impriża Konġunta tkun qed tiġi likwidata, għandha tirritorna lill-Istat Ospitanti kwalunkwe oġġett fiżiku ta’ appoġġ li l-Istat Ospitanti għamel disponibbli skond il-ftehim ospitanti previst fl-Artikolu 18.4. Meta kwalunkwe oġġett fiżiku ta’ appoġġ ġie trattat kif previst fil-Paragrafu 3, kwalunkwe assi oħra għandhom jintużaw sabiex ikopru d-djun ta’ l-Impriża Konġunta u l-ispejjeż relatati mal-likwidazzjoni. Kwalunkwe eċċess jew defiċit għandu jitqassam fost jew jitħallas mill-Membri li jkun hemm fil-waqt tal-likwidazzjoni fi proporzjon għall-kontribuzzjonijiet totali effettivi tagħhom lill-Impriża Konġunta.Artikolu 20Is-Sjieda u ċ-Ċessjoni tad-Drittijiet1. L-Impriża Konġunta għandu jkollha l-pussess tar-riżorsi kollha, l-assi tanġibbli, intanġibbli u finanzjarji maħluqa minnha jew akkwistati minnha sakemm ma jkunx hemm ftehim mod ieħor bejn il-Kummissjoni u l-Impriża Konġunta.2. Il-Membri għandhom joffru mingħajr ħlas lill-Impriża Konġunta kwalunkwe titolu, dritt u obbligu li ġejjin mill-kuntratti li ġew konklużi u mill-ordnijiet li saru f’relazzjoni għall-attivitajiet ta’ l-Impriża Konġunta qabel l-istabbiliment tagħha.3. L-Impriża Konġunta tista’ tieħu l-kontroll ta’ kwalunkwe kuntratt u ordni li tissemma fil-paragrafu 2.Artikolu 21L-Emendi1. Mingħajr preġudizzju għall-Artikolu 6(3)(a) kwalunkwe Membru ta’ l-Impriża Konġunta jista’ jagħmel proposta lill-Bord ta’ Tmexxija għall-emenda ta’ dawn l-Istatuti.2. Wara l-approvazzjoni tal-Bord ta’ Tmexxija l-proposta għandha tiġi sottomessa lill-Kummissjoni.3. Il-Kummissjoni tista’ tagħmel proposta lill-Kunsill għall-approvazzjoni ta’ tali emendi skond l-Artikolu 50 tat-Trattat Euratom.Artikolu 22Is-Soluzzjoni tat-Tilwim1. Mingħajr preġudizzju għall-Artikolu 54 tat-Trattat, kwalunkwe tilwima jew bejn il-Membri ta’ l-Impriża Konġunta jew bejn Membru jew aktar u l-Impriża Konġunta dwar l-interpetazzjoni jew l-applikazzjoni ta’ dawn l-Istatuti, li ma tiġix solvuta bl-għajnuna tal-Bord ta’ Tmexxija, tista’, fuq it-talba ta’ kwalunkwe parti għat-tilwima, tiġi sottomessa lil tribunal ta’ l-arbitraġġ.2. It-tribunal ta’ l-arbitraġġ għandu jiġi stabbilit f’kull każ individwali. It-tribunal għandu jkun kompost minn tliet membri nnominati b’mod konġunt mill-partijiet għat-tilwima. Il-membri tat-tribunal ta’ l-arbitraġġ għandhom jeleġġu l-president minn fosthom stess.3. Jekk il-partijiet għat-tilwima jonqsu milli jinnominaw il-membri tat-tribunal ta’ l-arbitraġġ fi żmien xahrejn mit-talba għas-sottomissjoni ta’ tilwima quddiem it-tribunal ta’ l-arbitraġġ, jew jekk fi żmien xahar min-nomina tal-membri dawn il-membri ma jeleġġux president, membru bħal dan jew membri bħal dawn jew il-president għandhom jiġu nnominati mill-President tal-Qorti tal-Ġustizzja tal-Komunitajiet Ewropej fuq it-talba ta’ waħda mill-partijiet għat-tilwima.4. It-tribunal ta’ l-arbitraġġ għandu jilħaq id-deċiżjoni tiegħu permezz ta’ maġġoranza ta’ voti. Deċiżjoni bħal din għandha torbot u tkun finali.L-ANNESS I GĦALL-ISTATUTI TA' L-IMPRIŻA KONĠUNTA ID-DRITTIJIET TAL-VOT TAL-BORD TA’ TMEXXIJAId-drittijiet tal-vot tal-Membri tal-Bord ta’ Tmexxija għandhom jitqassmu kif ġej:Il-Euratom | 5 |L-Awstrija | 2 |Il-Belġju | 2 |Il-Bulgarija | 1 |Ċipru | 1 |Ir-Repubblika Ċeka | 2 |Id-Danimarka | 2 |L-Estonja | 1 |Il-Finlandja | 2 |Franza | 5 |Il-Greċja | 2 |Il-Ġermanja | 5 |L-Ungerija | 2 |L-Irlanda | 2 |L-Italja | 5 |Il-Latvja | 2 |Il-Litwanja | 1 |Il-Lussemburgu | 1 |Malta | 1 |Il-Polonja | 3 |Il-Portugall | 2 |Ir-Rumanija | 2 |Ir-Repubblika Slovakka | 2 |Is-Slovenja | 2 |L-Iżvezja | 2 |L-Iżvizzera | 2 |Spanja | 3 |L-Olanda | 2 |Ir-Renju Unit | 5 |L-ANNESS II GĦALL-ISTATUTI TA' L-IMPRIŻA KONĠUNTA IL-KONTRIBUZZJONIJIET ANNWALI TA’ SĦUBIJA1. Il-Membri għajr il-Euratom għandhom jagħtu kontribuzzjonijiet annwali ta’ sħubija lill-Impriża Konġunta.2. L-ammont totali tal-kontribuzzjonijiet annwali ta’ sħubija għas-sena N għandu jiġi kkalkulat fuq il-bażi tar-riżorsi annwali meħtieġa għall-amministrazzjoni ta’ l-Impriża Konġunta f’dik is-sena, skond kif ġew adottati mill-Bord ta’ Tmexxija.3. L-ammont totali tal-kontribuzzjonijiet annwali ta’ sħubija m’għandux jeċċedi l-10% tar-riżorsi annwali meħtieġa għall-amministrazzjoni ta’ l-Impriża Konġunta, kif ġie stabbilit fil-punt 2.4. Il-kontribuzzjoni annwali ta’ sħubija ta’ kull Membru, sakemm ma jiġix deċiż mod ieħor mill-Bord ta’ Tmexxija b’unanimità, għandha tkun komposta minn:71.  kontribuzzjoni minima ta’ 0.1% ta’ l-ammont totali tal-kontribuzzjonijiet annwali ta’ sħubija li ġie stabbilit fil-punt 2;72.  kontribuzzjoni addizzjonali kkalkulata bi proporzjon għall-parteċipazzjoni finanzjarja tal-Euratom (espressa f’Euro) fin-nefqa tal-Membru fil-qafas tal-programm Komunitarju ta’ riċerka dwar il-Fużjoni fis-sena N-2.L-ANNESS III GĦALL-ISTATUTI TA' L-IMPRIŻA KONĠUNTA IR-REGOLAMENT FINANZJARJU: IL-PRINĊIPJI ĠENERALI1. Ir-regolament finanzjarju għandu jsegwi l-prinċipji baġitarji ta:73.  L-unità u l-akkuratezza baġitarja;74.  l-annwalità;75.  l-ekwilibriju;76.  l-unità tal-kont;77.  l-universalità;78.  l-ispeċifikazzjoni;79.  il-ġestjoni finanzjarja soda;80.  it-trasparenza.2. L-Impriża Konġunta għandu jkollha standards u mekkaniżmi ta’ kontroll intern għal-lest, inklużi regoli għaċ-ċirkwiti finanzjarji u l-proċeduri għall-operazzjonijiet finanzjarji3. L-Impriża Konġunta għandha tistabbilixxi unità tal-verifika interna.4. Minkejja l-prinċipju ta’ l-ekwilibriju li ssemma fil-punt 1(c), l-Impriża Konġunta għandu jkollha l-possibbiltà li tissellef skond l-Artikolu 4 ta’ l-Istatuti, wara l-approvazzjoni tal-Bord ta’ Tmexxija u skond il-kondizzjonijiet li ġew stabbiliti fir-regolament finanzjarju.5. B’mod partikolari, ir-regolament finanzjarju għandu jistabbilixxi:81.  is-sena finanzjarja, li għandha tibda fl-ewwel ġurnata ta’ Jannar u tispiċċa fl-aħħar ġurnata ta’ Diċembru;82.  ir-regoli u l-proċeduri għall-pjan multiannwali tal-proġett u għall-pjan ta’ l-istimi tar-riżorsi, il-preżentazzjoni u l-istruttura tagħhom, inklużi d-dispożizzjonijiet baġitarji u l-istimi għal perjodu ta’ ħames snin;83.  ir-regoli u l-proċeduri għall-programmi ta’ ħidma annwali u għall-pjan ta’ l-istimi tar-riżorsi u l-preżentazzjoni u l-istruttura tagħhom, inklużi d-dispożizzjonijiet baġitarji u l-istimi għal perjodu ta’ sentejn;84.  ir-regoli u l-proċeduri għall-preparazzjoni u għall-adozzjoni tal-baġit annwali, u l-implimentazzjoni tagħhom, inklużi l-proċeduri għall-impenji u għall-pagamenti;85.  il-prinċipji għall-ġbir ta’ dak li hu dovut u għall-imgħax mir-riżorsi li ngħataw mill-membri;86.  ir-regoli u l-proċeduri għall-kontroll finanzjarju intern, inklużi s-setgħat iddelegati, b’mod partikolari dwar il-limiti massimi li fuq il-bażi tagħhom id-Direttur jista’ jagħti l-kuntratti bl-approvazzjoni tal-Kumitat Eżekuttiv jew mingħajrha;87.  ir-regoli u l-proċeduri għall-metodu tal-kalkolu u tat-trasferiment tal-pagamenti tal-kontribuzzjonijiet mill-Membri ta’ l-Impriża Konġunta;88.  ir-regoli u l-proċeduri għall-ġestjoni tar-riżorsi, inklużi l-proċeduri għax-xiri, għall-bejgħ u għad-determinazzjoni tal-valur ta’ l-assi tanġibbli u intanġibbli;89.  ir-regoli u l-proċeduri għaż-żamma u għall-preżentazzjoni tal-kontijiet u r-rekords ta’ l-inventarju u l-kompilazzjoni u l-preżentazzjoni tal-karta tal-bilanċ annwali;90.  ir-regoli u l-proċeduri għall-ġestjoni ta’ kunflitti ta’ interess u r-rappurtaġġ ta’ irregolaritajiet u frodi ssuspettati.6. L-Impriża Konġunta għandha żżomm kontijiet ibbażati fuq id-dovuti skond l-istandards internazzjonali ta’ kontabilità u l-istandards internazzjonali tar-rappurtaġġ finanzjarju. Id-dħul u l-infiq għandhom jiġu ġestiti u spjegati separatament fil-kontijiet annwali, li għandhom jinkludu l-implimentazzjoni baġitarja ta’ l-impenji u tal-pagamenti flimkien ma' l-infiq amministrattiv. L-Impriża Konġunta m’għandux ikollha kontijiet separati skond l-oriġini tas-sħubija, imma għandha tispjega l-kontribuzzjonijiet annwali ta’ sħubija li rċeviet u l-attivitajiet li saru.7. Il-pjan ta’ stabbiliment ta’ l-Impriża Konġunta għandu jitfassal bi ftehim mal-Kummissjoni u skond l-Artikolu 46(3)(d) tar-Regolament Finanzjarju applikabbli għall-baġit ġenerali tal-Komunitajiet Ewropej.8. L-estimi tad-dħul u l-infiq, flimkien mal-kontijiet operattivi, il-karti tal-bilanċ ta' l-Impriża Konġunta għal kull sena finanzjarja, għandhom jitressqu quddiem il-Kummissjoni, il-Kunsill u l-Parlament Ewropew.9. L-Impriża Konġunta għandha tadotta d-dispożizzjonijiet u r-regoli li jifformaw sistema ta’ xiri, integrata u kompatibbli mas-sistema ta’ xiri ta’ l-Organizzazzjoni ITER u għandha tqis il-ħtiġijiet operattivi speċifiċi ta’ l-Impriża Konġunta li ġejjin, inter alia, minn impenji internazzjonali, sabiex b’hekk l-Impriża Konġunta tkun tista’ twettaq l-attivitajiet ta’ xiri skedati b’mod effiċjenti u f’waqtu.  IL-PROSPETT FINANZJARJU LEĠIŻLATTIV1. L-ISEM TAL-PROPOSTA:Id-Deċiżjoni tal-Kunsill li tistabbilixxi l-Impriża Konġunta Ewropea għall-ITER u għall-Iżvilupp ta’ l-Enerġija mill-Fużjoni u li tagħtiha l-vantaġġi.2. IL-QAFAS ABM / ABBRIĊERKA – Riċerka dwar l-Enerġija mill-Fużjoni3. IL-BAŻI LEGALIL-Artikoli 45-51 tat-Trattat Euratom4. IL-LINJI BAĠITARJI4.1. Il-linji baġitarji (linji operattivi u linji ta’ għajnuna teknika u amministrattiva relatati (ex-linji tal-B.A )) li jinkludu l-intestaturi:08.1902 (nefqa operattiva) u 08.010440 (nefqa amministrattiva)4.2. Kemm idumu l-azzjoni u l-impatt finanzjarju:35 sena wara d-dħul fis-seħħ tad-Deċiżjoni tal-Kunsill (2007 – 2041)4.3. Il-karatteristiċi baġitarji (żid ir-ringieli kif ikun meħtieġ):Il-linja tal-Baġit | It-tip ta’ nefqa | Ġdid | Il-kontribuzzjoni ta’ l-EFTA | Il-konribuzzjonijiet mill-pajjiżi applikanti | L-intestatura fil-perspettiva finanzjarja |08.19.02 | Mhux komp | Diff[45]/ | IVA* | LE | LE | Le [1a] |08.01.04.40 | Mhux komp | Mhux diff[46] | IVA* | LE | LE | Le [1a] |* Il-Baġit għar-Riċerka tal-EuratomL-Impriża Konġunta se tamministra l-krediti amministrattivi tagħha stess skond ir-Regolament Finanzjarju tagħha.Ftehim bejn il-Kummissjoni u l-Impriża Konġunta se jistabbilixxi l-proċedura dwar il-parteċipazzjoni tal-Komunità:-  Il-baġits indikattivi annwali jiġu stabbiliti mill-proposta ta’ l-Impriża Konġunta u indirizzati lill-Kummissjoni waqt il-proċedura PDB (N-1).-  Wara l-adozzjoni tal-baġit annwali, l-Impriża Konġunta se tagħmel talba formali lill-Kummissjoni għall-krediti meħtieġa fis-sena N (il-ħtiġijiet operattivi u amministrattivi).-  Wara l-approvazzjoni tat-talba, il-Kummissjoni se timpenja l-fondi kollha li huma lesti jew disponibbli għall-pagament u tagħmel pagamenti lill-Impriża Konġunta kemm għall-infiq operattiv kif ukoll għal dak amministrattiv fuq il-bażi ta’ talbiet iġġustifikati b’mod xieraq.5. SOMMARJU TAR-RIŻORSI5.1. Ir-Riżorsi FinanzjarjiIl-figuri kollha li ġew ippreżentati f’dan il-prospett huma indikattivi u soġġetti għall-approvazzjoni tal-Perspettivi Finanzjarji, tal-Programmi ta’ Qafas għar-Riċerka u tal-Programmi Speċifiċi assoċjati. Il-figuri jiġu ppreżenati f’valuri korrenti [47], sakemm ma jkunx iddikjarat mod ieħor. Il-kontribuzzjonijiet mistennija mill-Membri l-oħra ta’ l-Impriża Konġunta huma inklużi fit-tabelli t’aktar ’l isfel bħala informazzjoni.5.1.1. L-ITERIr-riżorsi finanzjarji totali stmati tal-Kostruzzjoni, ta’ l-Operazzjonijiet u ta’ l-Iżmantellament ITER ġew indikati fit-Tabella 1[48]. Is-sehem stmat tal-kontribuzzjoni Komunitarja li għandu jiġi ffinanzjat mis-Seba’ Programm ta’ Qafas tal-Euratom (FP7) [49] u mill-Programm Speċifiku 2007 – 2011 (SP7) [50] huwa ta’ EUR 986 miljun minn total previst ta’ fondi Komunitarji ta’ EUR 4,926 miljun.Għall-fażi ta’ Kostruzzjoni ITER il-kontribuzzjoni Komunitarja se tikkonsisti f'36.4% u l-kontribuzzjoni ta’ l-Ospitant f’9.1% ta’ l-ispejjeż totali tal-kostruzzjoni ITER. Għall-fażi ta’ l-Operazzjoni u ta’ l-Iżmantellament ITER il-kontribuzzjonijiet Komunitarji u ta’ l-Ospitant se jkunu ta’ 27% u 7% rispettivament ta’ l-ispejjeż totali ta’ l-Operazzjoni u ta’ l-Iżmantellament ITER. Kemm il-kontribuzzjonijiet Komunitarji kif ukoll dawk ta’ l-Ospitant għandhom jiġu ġestiti mill-Impriża Konġunta.Ta’ min jinnota li l-parti ewlenija tal-kontribuzzjoni tal-Euratom lill-ITER u lit-Teknoloġija (l-IFMIF, l-Approċċ Aktar Wiesa’) hija f’komponenti li jridu jinxtraw u jkunu pprovduti. Dawn il-figuri li ġew provduti f’dan il-prospett huma konsistenti mal-valuri stimati li ġew assenjati lil dawn il-komponenti imma l-ispejjeż effettivi tax-xiri mhux bilfors jistgħu jkunu l-istess minħabba n-natura ferm speċjalizzata tagħhom.  Tabella 1: L-ITERL-ISPEJJEŻ TOTALI | EUR Mil | %Kontr Komunit-arja* | ITER Kontr ta’ l-Ospitant | Kontr Komunit-arja* | FP7/SP7 ‘07–‘11 |I | IL-KOSTRUZZJONI ITER (10 SNIN) 2007 - 2016[51] |a | 5.550 | it-total f’Valuri Kostanti ta’ l-2005 | 36.4% | 9.1% | 2.018 |b | 6.322 | It-total f’Valuri Korrenti | 36.4% | 9.1% | 2.299 | 986 |II | L-OPERAZZJONI ITER (20 SENA) 2017 - 2036 |a | 266 | Il-Valuri Fis-Sena fl-2005 | 27% | 7% | 106 |b | 5.314 | It-total f’Valuri Kostanti ta’ l-2005 | 27% | 7% | 1.445 |c | 8.187 | It-total f’Valuri Korrenti | 27% | 7% | 2.227 | 0 |III | L-IŻMANTELLAMENT ITER |2017 - 2036 |a | 574 | Il-Valuri Kostanti ta’ l-2005 | 27% | 7% | 156 |b | 884 | It-total f’Valuri Korrenti | 27% | 7% | 240 | 0 |IV | L-ISPEJJEŻ TAD-DEATTIVAZZJONI ITER |2037 - 2041 |a | 304 | It-total tal-Valuri Kostanti ta’ l-2005 | 27% | 7% | 83 |b | 585 | It-total f’Valuri Korrenti | 27% | 7% | 159 | 0 |V = (I+II+III+IV) | L-ISPEJJEŻ TOTALI TA’ L-ITER 2007 - 2041 |a | 11.741 | It-total tal-Valuri Kostanti ta’ l-2005 | 31.5% | 3.702 |b | 15.987 | It-total f’Valuri Korrenti | 30.8% | 4.926 | 986 |* Il-Kontribuzzjoni Komunitarja mill-Baġit tar-Riċerka tal-Euratom.Il-figuri li jissemmew huma indikattivi u soġġetti għall-approvazzjoni tal-baġits tal-FP7 u ta’ l-SP7 tal-Euratom kif ukoll tal-baġits tal-Programmi ta’ Qafas u tal-Programmi Speċifiċi sussegwenti.5.1.2. It-teknoloġija (l-IFMIF, l-Approċċ Aktar Wiesa’ u Oħra)L-istimi tar-riżorsi għat-Teknoloġija huma indikati fit-Tabella 2. Il-kontribuzzjoni Komunitarja totali stmata għall-attivitajiet kollha tat-Teknoloġija tikkonsisti f’EUR 524 miljun għall-perjodu ta’ għaxar snin, li minnhom total ta’ EUR 169 miljun qed ikun propost għall-perjodu 2007 – 2011.Il-kontribuzzjoni stmata tal-Euratom lill-Attivitajiet ta’ l-Approċċ Aktar Wiesa’, tikkonsisti f’EUR 382 miljun għall-perjodu ta’ 10 snin. Huwa previst li l-Membri ta’ l-Impriża Konġunta se jipprovdu ‘kontribuzzjonijiet volontarji in natura ’ lill-Attivitajiet ta’ l-Approċċ Aktar Wiesa’. Għalhekk, f’dan l-istadju s-suddiviżjoni tal-baġit totali huwa biss indikattiv u se jiddependi mill-volum efettiv tal-kontribuzzjonijiet volontarji.Il-kontribuzzjoni Komunitarja stmata għall-ispejjeż tal-Kostruzzjoni IFMIF, li huwa previst li se jkunu ta’ EUR 1,022 miljun, hija ta’ EUR 408 miljun. Huwa previst li l-ispejjeż totali stmati ta’ l-operazzjonijiet u ta’ l-iżmantellament IFMIF se jkunu ta’ EUR 1,433 miljun f’valuri ta’ l-2005. Sakemm jiġu ffinalizzati n-negozjati għandu jiġi stmat li l-Komunità se tipprovdi 40% ta’ l-ispejjeż.[52]Tabella 2: It-Teknoloġija (l-IFMIF, l-Approċċ Aktar Wiesa’ u Oħra)L-ISPEJJEŻ TOTALI | EUR Mil | %Kontr Komunitarja* | ITER Kontr ta’ l-OSPITANT/ tal-Membru | Kontr Komunitarja* | FP7/SP7 ‘07–‘11 |IX = (VI+VII+VIII) | IT-TEKNOLOĠIJA 2007 - 2016 |a | 979 | Il-Valur Kostanti ta’ l-2005 | 451 |b | 1137 | Il-Valur Korrenti ta’ 10 snin | 524 | 169 |VI | LI MINNU GĦAR-REALIZZAZZJONI ITER GĦAS-SNIN 2007 – 2016 |a | 265 | Il-Valur Kostanti ta’ l-2005 | 100% | 265 |b | 300 | Il-Valur Korrenti ta’ 10 snin | 100% | 300 | 142 |VII | LI MINNU L-APPROĊĊ AKTAR WIESA’ U TEKNOLOĠIJA OĦRA |2007 - 2016 |a | 97 | L-IFMIF EVEDA (2007 - 2012) | PM | PM | PM |b | 161 | NCT (JT-60 Tokamak) | PM | PM | PM |c | 81 | IFERC Fusion Centre Rokkasho | PM | PM | PM |d | 339 | Il-Valur Kostanti Totali tal-BA ta’ l-2005 f’EUR | PM | PM | PM |e | 382 | Il-Valur Korrenti Totali tal-BA ta’ 10 snin | PM | PM | PM |f | 60 | Il-Valur Kostanti ta’ Teknoloġija oħra | 100% | 60 |g | 70 | Il-Valur Korrenti ta’ Teknoloġija oħra | 100% | 70 | 27 |VIII | LI MINNU GĦALL-KOSTRUZZJONI IFMIF |2014 - 2016 (tliet snin) |a | 316 | Il-Valur Kostanti ta’ l-2005 | 40% | 10% | 126 |b | 386 | Il-Valuri Korrenti | 40% | 10% | 154 | 0 |IT-TEKNOLOĠIJA 2017 - 2041 |X | IL-KOSTRUZZJONI IFMIF |2017 - 2019 (tliet snin) |a | 492 | Il-Valur Kostanti ta’ l-2005 | 40% | 10% | 197 |b | 636 | Il-Valuri Korrenti | 40% | 10% | 254 | 0 |XI | L-OPERAZZJONIJIET U L-IŻMANTELLAMENT IFMIF |2019 - 2041 |a | 1433 | Il-Valur Kostanti ta’ l-2005 | 40% | 10% | 573 |b | 2346 | Il-Valuri Korrenti | 40% | 10% | 945 | 0 |* Kontribuzzjoni tal-Komunità tal-Baġit dwar ir-Riċerka tal-Euratom.Il-figuri li jissemmew huma indikattivi u soġġetti għall-approvazzjoni tal-baġits tal-FP7 u ta’ l-SP7 tal-Euratom kif ukoll tal-baġits tal-Programmi ta’ Qafas u tal-Programmi Speċifiċi sussegwenti.5.1.3. L-ispejjeż ta’ l-amministrazzjoni ta’ l-Impriża KonġuntaL-ispejjeż stmati ta’ l-amministrazzjoni ta’ l-Impriża Konġunta jikkonsistu f’EUR 324 miljun għall-perjodu 2007 – 2016. Ġie propost li jiġi inkluż total ta’ EUR 135 miljun fl-FP7 u fl-SP7 tal-Euratom. Dawn għandhom jintużaw u jiġu ġestiti esklużivament mill-Impriża Konġunta.Tabella 3: Il-ħtiġijiet ta’ l-amministrazzjoni 2007 – 2016 għall-ITER u għat-TeknonoġijaXII | L-AMMINISTRAZZJONI (EUR Mil) | FP7/SP7 ‘07–‘11 |A | IL-VALURI KORRENTI TA’ 10 SNIN | 324 | 135 |XII/XIII | l-amministrazzjoni bħala % tal-kontribuzzjoni Komunitarja | 10.3% | 10.5% |Il-figuri li jissemmew huma indikattivi u soġġetti għall-approvazzjoni tal-baġits tal-FP7 u ta’ l-SP7 tal-Euratom kif ukoll tal-baġits tal-Programmi ta’ Qafas u tal-Programmi Speċifiċi sussegwenti.5.2. Sommarju tar-riżorsi totali meħtieġaTabella 4: Sommarju tar-riżorsi meħtieġaXIII | IL-KONTRIBUZZJONIJIET KOMUNITARJI TOTALI GĦAL 10 SNIN (2007 – 2016) (VALURI KORRENTI) EUR Mil | 3.147 |Li minnhom | Ib | L-ITER | 2.299 |L-Amministrazzjoni | 81% | 264 |IXb | IT-TEKNOLOĠIJA | 524 |L-Amministrazzjoni | 19% | 60 |L-Amministrazzjoni Totali | 10.3% | 324 |IL-KONTRIBUZZJONIJIET KOMUNITARJI GĦAL 11 – 35 SENA (2017 – 2041) EUR Mil | Il-Valur Kostanti ta’ l-2005 | Il-Valuri Korrenti |XIV | TOTAL | 2.887 | 4.502 |Vb – Ib | L-ITER | 1.684 | 2.626 |L-Amministrazzjoni | 81% | 353 | 550 |Xb + XIb | IT-TEKNOLOĠIJA | 770 | 1.200 |L-Amministrazzjoni | 19% | 80 | 125 |L-Amministrazzjoni totali | 15% | 433 | 675 |Il-figuri li jissemmew huma indikattivi u soġġetti għall-approvazzjoni tal-baġits tal-FP7 u ta’ l-SP7 tal-Euratom kif ukoll tal-baġits tal-Programmi ta’ Qafas u tal-Programmi Speċifiċi sussegwenti.Tabella 5: Il-Proposti għall-FP7/SP7 u għall-FP8/SP8 tal-Euratom (2007 – 2011 u 2012 - 2016); u l-bqija tal-bilanċi għall-perjodu 2017 – 2041Il-figuri kollha f’valuri korrenti (miljuni ta’ EUR) u li jinkludu l-ħtiġijiet previsti ta’ l-Amministrazzjoni |Il-baġits mitluba indikattivi fl-FP7 u fl-SP7 tal-Euratom (2007 – 2011) |L-ITER | SENA 1 - 5 | (2007 – 2011) | 1.096 |It-Teknoloġija | 194 |XV | It-Total | 1.290 |Iridu jintalbu b’mod addizzjonali għall-2012 – 2016 |SENA 6 - 10 | (2012 – 2016) |L-ITER | 1.467 |It-Teknoloġija | 390 |XVI | It-Total | 1.857 |Iridu jintalbu b’mod addizzjonali għall-2017 – 2041 |SNIN 11 - 37 | (2016 – 2041) |L-ITER | 3.176 |It-Teknoloġija | 1.325 |XVII | It-Total | 4.502 |Il-figuri li jissemmew huma indikattivi u soġġetti għall-approvazzjoni tal-baġits tal-FP7 u ta’ l-SP7 tal-Euratom kif ukoll tal-baġits tal-Programmi ta’ Qafas u tal-Programmi Speċifiċi sussegwenti.Sommarju ta’ l-approprjazzjonijiet ta’ impenn (AI) u l-approprjazzjonijiet ta’ pagament (AP)In-Nru. tat-taqsima . | MEUR | 2012 - 2016 |It-Tip ta’ nefqa | 2007 | 2008 | 2009 | 2010 | 2011 | It-Total 2007-2016 |Nefqa operattiva[53] |Approprjazzjonijiet ta’ Impenn (AI) | 8.1 | a | 92,8 | 164,8 | 279,1 | 297,7 | 320,6 | 1.668,2 | 2.823,2 |Approprjazzjonijiet ta’ Pagament (PA) | b | 46,4 | 64,4 | 134,2 | 185,4 | 265,6 | 1.392,1 | 2.088,0 |Nefqa amministrattiva fi ħdan l-ammont ta’ referenza[54] |L-Għajnuna teknika u amministrattiva (NDA) | 8.2.4 | c | 15,3 | 27,5 | 28,9 | 30,9 | 32,6 | 188,8 | 324,0 |L-AMMONT TOTALI TA’ REFERENZA |Approprjazzjonijiet ta’ Impenn | a+c | 108,1 | 192,3 | 308,0 | 328,6 | 353,2 | 1.857,1 | 3.147,3 |Approprjazzjonijiet ta’ Pagament | b+c | 61,7 | 91,9 | 163,1 | 216,3 | 298,1 | 1.580,9 | 2.412,1 |In-nefqa amministrattiva mhix inkluża fl-ammont ta’ referenza[55] Mhux Applikabbli /IR-RIŻORSI TAR-RIĊERKA TAL-EURATOM biss |L-ispiża finanzjarja totali indikattiva ta’ l-intervent |Approprjazzjonijiet ta’ Impenn | 108,1 | 192,3 | 308,0 | 328,6 | 353,2 | 1.857,1 | 3.147,3 |Approprjazzjonijiet ta’ Pagament | 61,7 | 91,9 | 163,1 | 216,3 | 298,1 | 1.580,9 | 2.412,1 |Il-figuri li jissemmew huma indikattivi u soġġetti għall-approvazzjoni tal-baġits tal-FP7 u ta’ l-SP7 tal-Euratom kif ukoll tal-baġits tal-Programmi ta’ Qafas u tal-Programmi Speċifiċi sussegwenti.5.2.1. Il-Kompatibilità mal-Programmazzjoni Finanzjarja( Il-proposta hija kompatibbli mal-programmazzjoni finanzjarja eżistenti. Bla ħsara għall-approvazzjoni finali tal-baġits tal-FP7 u ta’ l-SP7 tal-Euratom.( Il-proposta se tinvolvi l-programmazzjoni mill-ġdid ta’ l-intestatura rilevanti fil-perspettiva finanzjarja.( Il-proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali[56] (jiġifieri, l-istrument ta‘ flessibilità jew ir-reviżjoni tal-perspettiva finanzjarja).Il-Programmazzjoni Finanzjarja Proposta se tiġi ffinanzjata mill-Programmi ta’ Qafas għar-Riċerka, li għalihom ġew inklużi l-proposti fil-Perspettivi Finanzjarji 2007 – 2013 tal-Kummissjoni[57]. It-tul ta’ l-azzjoni proposta teħtieġ riżorsi finanzjarji mill-Programmi ta’ Qafas sussegwenti.5.2.2. L-impatt finanzjarju fuq id-Dħul( Il-proposta m’għandha l-ebda implikazzjoni finanzjarja fuq id-dħul( Il-proposta għandha impatt finanzjarju – l-effett fuq id-dħul huwa kif ġej:5.3. Ir-Riżorsi Umani tal-FTE (inklużi l-uffiċjali, l-istaff temporanju u dak estern) – ara d-dettalji taħt il-punt 8.2.1.Ir-rekwiżiti annwali | 2007 | 2008 | 2009 | 2010 | 2011 | 2012 - 2016 |In-numru totali ta’ riżorsi umani | 175 | 205 | 216 | 228 | 238 | 238* |* Medja kull sena6. IL-KARATTERISTIĊI U L-GĦANIJIET6.1. Il-ħtiġijiet li għandhom jiġu sodisfatti tul medda qasira jew twila ta’ żmienFid-deċiżjoni tiegħu tad-29 ta’ Ottubru 2002, il-Kunsill irrikonoxxa li “ ladarba tittieħed deċiżjoni sabiex il-proġett (ITER) jitmexxa ’l quddiem, […] se jkunu meħtieġa bidliet organizzattivi, b’mod partikolari li titmexxa b’mod konġunt il-kontribuzzjoni Ewropea lill-ITER ".[58] Għandħa tiġi stabbilita Impriża Konġunta li għandha ddum għal 35 sena sabiex jitwettqu b’mod effettiv l-obbligi internazzjonali tal-Euratom fil-konfront ta’ l-Organizzazzjoni ITER.6.2. Il-valur miżjud ta’ l-involviment Komunitarju u l-koerenza tal-proposta ma’ l-istrumenti finanzjarji l-oħra u s-sinerġija possibbliMinħabba d-daqs u l-wisa’ ta’ l-impenji internazzjonali li l-Euratom trid tissodisfa, b’mod partikolari l-ħtieġa li jinxtraw komponenti ta’ livell teknoloġiku għoli u li jkunu appoġġjati b’mod dirett l-R&D relatat, huwa meħtieġ li tinħoloq entità, bil-personalità legali tagħha, li tkun tista’ topera b’mod flessibbli u tirrispondi malajr f’ambjent bħal ta’ l-industrija.6.3. L-għanijiet, ir-riżultati mistennija u l-indikaturi relatati tal-proposta fil-kuntest tal-qafas ta’ l-ABMIr-Riċerka dwar l-Enerġija mill-Fużjoni: Li tiġi żviluppata l-bażi ta’ l-għarfien għal, u jiġi realizzat l-ITER bħala pass ewlieni lejn, il-ħolqien ta’ reatturi prototipi għall-istazzjonijiet ta’ l-enerġija li huma bla periklu, sostenibbli, responsabbli mil-lat ambjentali u ekonomikament vijabbli. Se jiġu żviluppati indikaturi kwantitativi u kwalitativi sabiex juru l-progress dwar ix-xiri Ewropew tal-komponenti għall-kostruzzjoni ITER u għal wara.6.4. Il-Metodu ta’ Implimentazzjoni (indikattiv)Uri hawn taħt il-metodu(i)[59] magħżul(a) għall-implimentazzjoni ta’ l-azzjoni.( Ġestjoni Ċentralizzata( Direttament mill-Kummissjoni:( Indirettament b’delega lil:( Aġenziji Eżekuttivi( Korpi nazzjonali tas-settur pubbliku/kopri b’missjoni ta’ servizz pubbliku( Ġestjoni komuni jew deċentralizzata( ma’ l-Istati Membri( ma’ Pajjiżi Terzi( Ġestjoni konġunta ma’ organizzazzjonijiet internazzjonali (jekk jogħġbok speċifika)Il-Kummissjoni pproponiet li tistabbilixxi entità legali fil-forma ta’ Impriża Konġunta skond l-Artikoli 45-51 tat-Trattat Euratom fil-proposti tagħha għall-FP7 u għall-SP7 tal-Euratom. L-Istati Membri se jkunu l-Membri ta’ l-Impriża Konġunta u se jkunu rrappreżentati fil-Bord ta’ Tmexxija tagħha u se jipprovdu r-riżorsi għall-attivitajiet tagħha. L-Impriża Konġunta, li tagħha l-Euratom hija membru u fil-Bord ta’ Tmexxija hija rrappreżentata mill-Kummissjoni bi dritt ta’ veto, se tiġġestixxi t-twettiq tal-pjan ta’ ħidma tagħha.7. IL-MONITORAġġ U L-EVALWAZZJONI7.1. Is-sistema ta’ monitoraġġL-Impriża Konġunta se tistabbilixxi l-Istandards ta’ Kontroll Intern skond il-prinċipji li ġew applikati mill-Kummissjoni Ewropea. Se tiġi stabbilita Unità ta’ Verifika Interna li tirrapporta lid-Direttur. Il-preżenza tal-Euratom bi dritt ta’ veto fil-Bord ta’ Tmexxija ta’ l-Impriża Konġunta se tiżgura li l-prinċipji xierqa ta’ monitoraġġ jistgħu u se jiġu segwiti u li tista’ tittieħed azzjoni jekk ikun hemm il-ħtieġa.Il-monitoraġġ tal-ġestjoni implimentattiva għandha wkoll tiġi żgurata permezz ta’ l-uffiċjali għolja operattivi fi ħdan il-Kummissjoni fuq bażi kontinwa b’punti ta’ kontroll annwali u billi jintuża sett komuni ta’ indikaturi tar-rendiment tal-ġestjoni. Għandhom jingħataw riżorsi adegwati għal dan il-proċess. Ir-riżultati annwali ta’ dan l-eżerċizzju se jintużaw sabiex l-uffiċjali għolja jkunu informati u bħala input għall-eżerċizzju multiannwali ta’ valutazzjoni.7.2. L-evalwazzjoni7.2.1. L-Evalwazzjoni Ex-anteSkond ir-rekwiżiti tal-Kummissjoni, twettqet evalwazzjoni ex-ante tas-Seba’ Programm ta’ Qafas, li taħtu se tiġi stabbilita l-Impriża Konġunta.[60]. Barra dan, il-Kummissjoni wettqet stħarriġ estensiv li kien jinvolvi lill-partijiet interessati kollha, b’mod partikolari, is-CCE-FU[61].7.2.2. Il-miżuri li ttieħdu wara evalwazzjoni intermedja/ex-post (it-tagħlim miksub minn esperjenzi simili mgħoddija)Fil-preparazzjoni tal-proposti korrenti, il-Kummissjoni qieset l-esperjenza miksuba fil-istabbiliment u fil-likwidazzjoni ta’ l-Impriża Konġunta tal- Joint European Torus (JET) li kienet ġiet stabbilita skond it-Trattat Euratom u li hija diskutibilment l-aktar esperiment tal-fużjoni li rnexxa fid-dinja.7.2.3. It-termini u l-frekwenza ta’ evalwazzjoni futuraIr-Rapport ta’ Attività Annwali għandu jirreġistra l-implimentazzjoni tal-Programmi ta’ Ħidma mill-Impriża Konġunta u għandu jevalwa r-riżultati fir-rigward ta’ l-għanijiet u ta’ l-orarju ffissati, tar-riskji assoċjati ma’ l-attivitajiet li twettqu, ta’ l-użu tar-riżorsi u ta’ l-operat ġenerali ta’ l-Impriża Konġunta.Lejn l-aħħar tal-fażi ta’ kostruzzjoni ITER (fi żmien 8-10 snin), għandha ssir evalwazzjoni tal-progress li jkun sar mill-Impriża Konġunta lejn l-għanijiet tagħha. Il-metodi ta’ l-evalwazzjoni jistgħu jinkludu: panils ta’ esperti; analiżijiet, studji ta’ każi u servejs li ttieħdu bħala kampjun; studji lonġitudinali; analiżi ta’ kemm jaqbel jew analiżi ta’ segwitu ta’ l-impatt makroekonomiku.8. IL-MIżURI KONTRA L-FRODIGħandhom jittieħdu miżuri xierqa sabiex ikunu prevenuti l-irregolaritajiet u l-frodi u għandhom jittieħdu l-passi meħtieġa sabiex jinġabru lura l-fondi mitlufa, imħallsa bi żball jew użati b’mod mhux korrett skond ir-Regolamenti (KE, Euratom) Nru 2988/95; Nru 2185/96; u r-Regolament (KE) Nru 1073/1999.9. ID-DETTALJI TAR-RIŻORSI9.1. L-għanijiet tal-proposta f’termini tal-valur finanzjarju tagħhomL-approprjazzjonijiet ta’ impenn f’miljuni ta’ EUR (sa tliet postijiet deċimali)(Għandhom ikunu provduti l-Intestaturi ta’ l-Għanijiet, ta’ l-azzjonijiet u tar-riżultati) | 2007 | 2008 | 2009 | 2010 | 2011 | 2012-2016 | TOTAL 2007-2016 |2007 | 2008 | 2009 | 2010 | 2011 | 2012 – 2016* |L-istaff iffinanzjat mill- Art. XX 01 05 L-Aġenti Kuntrattwali | 30 | 60 | 70 | 75 | 85 | 85 |Staff ieħor [62] iffinanzjat mill-Art. XX 01 04/05 | AD Li minnhom postijiet temporanji | 105 54 | 105 54 | 106 56 | 113 62 | 113 62 | 113 62 |AST Li minnhom postijiet temporanji | 40 31 | 40 31 | 40 31 | 40 31 | 40 31 | 40 31 |TOTAL | 175 | 205 | 216 | 228 | 238 | 238 |* Numru medju ta’ staff kull sena għall-perjodu ta’ ħames snin.9.2.2. Is-sorsi tar-riżorsi umani (statutarji)Il-pjan ta’ l-istabbiliment ta’ l-Impriża Konġunta għandu jitfassal bi ftehim mal-Kummissjoni u skond l-Artikolu 46(3)(b) tar-Regolament Finanzjarju applikabbli għall-baġit ġenerali tal-Komunitajiet Ewropej.( Il-postijiet li bħalissa ġew allokati għall-ġestjoni tal-programm li jridu jiġu sostitwiti jew estiżi:( Il-postijiet li kienu allokati minn qabel fi ħdan l-eżerċizzju ta’ l-APS/PDB għas-sena 2007: Għall-FP7 intalbu 85 post temporanju ġdid.( Il-postijiet li għandhom jintalbu fil-proċedura li jmiss ta’ l-APS/PDB.( Il-postijiet li għandhom jiġu organizzati mill-ġdid billi jintużaw ir-riżorsi eżistenti fi ħdan is-servizz ta’ ġestjoni (organizzazzjoni interna). Iridu jiġu organizzati 60 post permanenti.( Il-postijiet meħtieġa għas-sena n għalkemm mhux previsti fl-eżerċizzju tal-APS/PDB tas-sena kkonċernata.KalkoluIbbażat fuq 114K Euro kull wieħed (l-uffiċjali/aġenti temporanji; il-proposti tal-FP7 bil-valur ta’ l- 2007), li għandhom jiżdiedu b’5% kull sena minħabba l-inflazzjoni u l-promozzjonijiet.L-Aġenti Kuntrattwali jittieħdu b’74K Euro kull wieħed (il-proposti tal-FP7 bil-valuri ta’ l-2007) u jsegwu l-istess kondizzjonijiet bħal t’aktar ’il fuq.L-istaff previst fil-Ġappun bħala parti mill-Approċċ l-Aktar Wiesa’ jittieħdu b’ 212K kull wieħed.. [1] Il-Konklużjonijiet tal-2547 Kunsill dwar il-Kompetittività is-26-27 ta’ Novembru 2003 15397/03[2] Il-Konklużjonijiet tal-2624 Kunsill dwar il-Kompetittività il-25-is-26 ta’ Novembru 2004 14687/04[3] Il-Euratom, ir-Repubblika tal-Poplu taċ-Ċina, il-Korea, l-Indja, il-Ġappun, il-Federazzjoni Russa u l-Istati Uniti[4] COM(2006) 240[5] ĠU L 294, 29.10.2002, p.74[6] COM(2003) 215[7] COM(2006) 364[8] COM(2005) 445[9] Technical Basis for the ITER-FEAT Outline Design 2001 (Il-Bażi Teknika għall-Abbozz tad-Disinn ta’ l-ITER-FEAT 2001), Is-Serje ta’ Dokumentazzjoni ITER EDA Nru. 19 (Vjenna: IAEA)[10] EU Domestic Assessment of the ITER-FEAT Final Design Report (Il-Valutazzjoni Domestika ta’ l-UE tar-Rapport dwar id-Disinn Finali ta’ l-ITER-FEAT), Mejju 2001[11] Final Report of the ITER EDA (Ir-Rapport Finali ta’ l-ITER-EDA), is-Serje ta’ Dokumentazzjoni ta’ l-ITER EDA, Nru. 21, IAEA, Vjenna, 2001[12] Il-Konklużjonijiet ta’ l-2605 Kunsill dwar il-Kompetittività l-24 ta’ Settembru 2004 12487/04[13] Il-Konklużjonijiet ta’ l-2624 Kunsill dwar il-Kompetittività il-25-is-26 ta’ Novembru 2004 14687/04[14] Il-Kumitat Konsultattiv għall-Programm Speċifiku ta’ Riċerka u ta’ Taħriġ tal-Euratom fil-Qasam ta’ l-Enerġija Nukleari (il-Fużjoni) (CCE-FU)[15] “Assoċjazzjonijiet” tirreferi għall-ftehimiet legali (il-Kuntratti ta’ Assoċjazzjoni) bejn il-Euratom u l-laboratorji fl-Istati Membri jew fl-Istati Assoċjati għat-twettiq ta’ parti mill-programm ta’ fużjoni[16] COM(2003) 215[17] Report to the CCE-FU from the Ad-hoc Working Group on ELE/EFEDO (Ir-Rapport lis-CCE-FU mill-Grupp ta’ Ħidma Ad-hoc dwar l-ELE/EFEDO) EUR (05) CCE-FU 30/3.1[18] SEG(2005) 430 u wkoll http://www.cordis.lu/fp7/debate.htm[19] EUR 20229, “Fusion energy – Moving forward” (“Enerġija bil-fużjoni – Nimxu ’l Quddiem”), 2003[20] Il- F tehim E wropew dwar l- I żvilupp tal- F użjoni (il-Kuntratt ERB-5035-CT-99-0001 kif emendat l-aħħar bil-FU36-CT-2004-00123)[21] ĠU C , , p. .[22] ĠU L 151, 7.6.1978, p. 10[23] ĠU L 102, 24.4.1988, p. 31[24] ĠU L 244, 26.8.1992[25] ĠU L 335, 19.12.1998, p. 62[26] ĠU L 114, 05.5.1994, p. 25[27] Technical Basis for the ITER-FEAT Outline Design 2001 (Il-Bażi Teknika għall-Abbozz tad-Disinn ta’ l-ITER-FEAT 2001), Is-Serje ta’ Dokumentazzjoni ITER EDA Nru. 19 (Vjenna: IAEA)[28] ĠU C , , p. .[29] ĠU C , , p. .[30] Il-Konklużjonijiet tal-Laqgħa ta’ l-Esperti dwar l-Approċċ Mgħaġġel għall-Fużjoni ( Fusion Fast Track Experts Meeting ) li saret fis-27 ta’ Novembru 2001[31] Il-Konklużjonijiet ta’ l-2547 Kunsill dwar il-Kompetittività is-26-27 ta’ Novembru 2003 15397/03[32] ĠU L 145, 13.6.1977, p. 1. Id-Direttiva kif emendata l-aħħar bid-Direttiva 2001/115/KE (ĠU L 15, 17.1.2002, p. 24).[33] ĠU L 76, 23.3.1992, p. 1. Id-Direttiva kif emendata l-aħħar bid-Direttiva 2000/47/KE (ĠU L 193, 29.7.2000, p. 73).[34] ĠU L 134, 30.4.2004, p. 1[35] ĠU L 134, 30.4.2004, p. 14[36] ĠU L 357 31.12.2002; p. 72[37] COM(2006) 364[38] COM(2005) 445[39] ĠU 56, 4.3.1968, p. 1. Kif emendat bir-Regolament (KE, Euratom) Nru 723/2004 (ĠU L 124, 27.4.2004)[40] ĠU L 152, 13.7.1967,p.13, kif emendat bit-Trattat ta' Amsterdam u t-Trattat ta' Nizza[41] Il-figuri kollha li ntwerew huma espressi f’valuri korrenti sakemm mhux iddikjarat mod ieħor u bla ħsara għall-adozzjoni tal-baġits korrispondenti għall-programmi Komunitarji ta’ riċerka u ta’ taħriġ skond l-Artikolu 7 tat-Trattat.[42] ĠU L 56, 4.3.1968, p. 1. Kif emendat bir-Regolament (KE, Euratom) Nru. 723/2004 tat-22 ta’ Marzu 2004 (ĠU L 124, 27.4.2004) u kif emendat l-aħħar bir-Rettifika (ĠU L 051, 24/02/2005 p. 0028)[43] ĠU L 136, 31.05.1999, p. 1[44] ĠU L 136, 31.05.1999, p. 15[45] Approprjazzjonijiet differenzjati[46] Approprjazzjonijiet mhux differenzjati, li minn hawn ’il quddiem se jissejħu NDA[47] Akkumulati bi 2% kull sena[48] Kif ġew stabbiliti fl- ITER Final Design Report (fir-Rapport dwar id-Disinn Finali ITER) (Is-Serje ta’ Dokumentazzjoni ITER / EDA Numru 24, IAEA, Vjenna 2002) – il-Kapitolu 7), COM(2003) 215 Finali, SEG(2002) 276 tas-7 ta’ Marzu 2002 u aġġornati wara n-negozjati.[49] COM(2006) 364[50] COM(2005) 445[51] Inkluża d-dispożizzjoni għall-qsim ta’ l-ispejjeż bejn il-Partijiet stipulata fil-Ftehim Komuni “Qsim ta’ l-Ispejjeż għall-Fażijiet kollha tal-Proġett ITER"[52] L-Istimi ta’ l-Ispiża tal-Kostruzzjoni ta’ l-IFMIF u ta’ l-EVEDA ġew ippreparati f’Diċembru 2003 mit-Tim Internazzjonali ta’ l-IFMIF (25 ta’ Diċembru 2003).[53] In-nefqa li ma taqax taħt il-Kapitolu xx 01 tat-Titolu xx ikkonċernat.[54] In-nefqa fi ħdan l-Artikolu xx 01 04 tat-Titolu xx.[55] In-nefqa fi ħdan il-Kapitolu xx 01 iżda mhux l-Artikoli xx 01 04 jew xx 01 05.[56] Ara l-punti 19 u 24 tal-Ftehim Interistituzzjonali.[57] COM (2004) 101[58] ĠU L 294, 29.10.2002, p.74[59] Jekk jiġi indikat aktar minn metodu wieħed jekk jogħġbok agħti dettalji addizzjonali fit-taqsima “Kummenti rilevanti” ta’ dan il-punt[60] SEG(2005) 430[61] Il-Kumitat Konsultattiv għall-Programm Speċifiku ta’ Riċerka u ta’ Taħriġ tal-Euratom fil-Qasam ta’ l-Enerġija Nukleari (il-Fużjoni) (CCE-FU)[62] Li l-ispiża tiegħu ġiet inkluża fi ħdan l-ammont ta’ referenza.